Source: http://slideflix.net/doc/2898856/puusillan-syrj%C3%A4lankkukannen-pitk%C3%A4aikaiskest%C3%A4vyys-s%C3%A4%C3%A4rasit..
Timestamp: 2018-11-18 15:25:04+00:00
Document Index: 21449622

Matched Legal Cases: ['kko ', 'kko ', 'kko ', 'KKO ', 'KKO ', 'KKO ', 'KKO ', 'kko ', 'KKO ', 'kko ', 'KKO ', 'kko ', 'KKO ', 'kko ', 'kko ', 'KKO ', 'kko ', 'KKO ', 'kko ', 'KKO ', 'kko ', 'KKO ', 'kko\n', 'KKO ', 'kko ']

Download PUUSILLAN SYRJÄLANKKUKANNEN PITKÄAIKAISKESTÄVYYS SÄÄRASITUKSESSA
PUUSILLAN SYRJÄLANKKUKANNEN
SÄÄRASITUKSESSA
RUOTSILA TOMMI:
Opinnäytetyö 113 sivua, joista liitteitä 40 sivua
Opinnäytetyö toteutettiin Tampereen ammattikorkeakoululle osana Tampereen kaupungin puurakentamisen yhteistyöprojektia. Opinnäytetyön tarkoitus oli tutkia Tervassillan
poikittaisen syrjälankkukannen pitkäaikaiskestävyyttä säärasituksessa ja mekaanisessa
kulutuksessa. Tavoitteena oli selvittää puun pitkäaikaiskestävyyttä sillan kulutuskerroksena laboratoriotutkimuksin ja siltapaikkamittauksin, sekä luoda edellytyksiä mittaustyön
jatkamiselle. Laboratoriotutkimukset keskittyivät kyllästetyn puun kulutuskestävyyttä
kuvaavien lujuusarvojen määrittämiseen. Siltapaikkamittaukset keskittyivät kannen pintalämpötilan ja kosteuspitoisuuden alkukartoittamiseen sekä kosteusteknisen toimivuuden havainnointiin, joiden pohjalta laadittiin syrjälankkukannen seurantamittaussuunnitelma.
Laboratorio-olosuhteissa simuloitiin pitkäaikaista säärasitusta kiihdytetyllä säärasituksella olosuhdekaapin avulla. Säärasitetuissa liitoskoekappaleissa leikkauslujuuksien ominaisarvot ylittivät laskennalliset ominaisarvot kiinnikkeen pinnoitteesta riippumatta.
Myös upotuskokeen sahatavarakappaleiden puristuslujuuksien ominaisarvot ylittivät pääsääntöisesti laskennalliset ominaisarvot. Hyvin suurilla kosteuspitoisuuksilla lujuuksien
ominaisarvot alittivat laskennalliset ominaisarvot. Näin suuria kosteuspitoisuuksia ei kuitenkaan mitattu siltapaikalta tutkimusjakson aikana. Käytetyn kosteuspitoisuuden mittausmenetelmän luotettavuuden arvioinnissa ilmeni osin huomattavaa epätarkkuutta verrattuna luotettavampaan vertailumenetelmään. Näin ollen käyttöluokan kolme mukaisissa
rakenteissa kosteuspitoisuuden oletettiin kertovan enemmän pinnan kosteudesta kuin
koko rakenneosan kosteudesta, mikä on puun materiaalikestävyyden kannalta hyvä asia.
Vaikka puisen sillankannen kestävyys arvioitiin hyväksi, sen kestävyyttä on syytä tutkia
laajemmin. Testisarjojen kasvattaminen ja useamman olosuhteen simuloiminen laboratorio-olosuhteissa antaisi mahdollisuuden yleistää luotettavammin tässä opinnäytetyössä
esitettyjä asioita. Lisäksi sillan kustannusvaikutuksiin ei otettu kantaa. Sillan eri kansimateriaaleja tulisi vertailla myös kustannusten ja materiaalien kokonaistehokkuuden näkökulmasta.
Asiasanat: puusilta, syrjälankkukansi, pitkäaikaiskestävyys
Long-term durability of a wooden bridge’s plank deck in weathering action
Bachelor's thesis 113 pages, appendices 40 pages
This thesis was made for Tampere University of Applied Sciences as a part of Tampere
city’s cooperation project of a timber construction. The purpose of this thesis was to study
long-term durability of a wooden bridge’s plank deck in weathering action and under
mechanical abrasion. The goal was to establish long-term durability of wood as a bridge’s
surface layer with laboratory tests and in-situ measurements and also to create precondition for continuance of the measuring work. Laboratory tests focused on defining characteristic values of strength. In-situ measurements focused on survey of surface temperature
and moisture content of the deck. The monitoring plan is based on these in-situ measurements.
Accelerated weathering action was made to shear joint specimens and characteristic values exceeded the calculated values. Sawn timber and shear joint specimens were tested
in laboratory conditions. The characteristic values of strength mainly exceeded the calculated values. With very high moisture contents the characteristic values of compression
strength were less than the calculated values. However moisture contents this high
weren’t measured in-situ during measuring period. Reliability of used measuring method
of moisture content was evaluated and significant inaccuracy was found by comparison
more reliable method. Therefore moisture contents in service class 3 is more likely to
reflect the moisture in the surface layer than structures surface moisture contents which
was good thing in wood’s material strength perspective.
Although the durability of a wooden bridge’s plank deck evaluated to be good its durability should be tested wider. It’s possible to generalize the issues shown in this thesis by
increasing test series and simulating more conditions in laboratory. Cost effects of the
bridge weren’t analyzed. Bridge’s deck materials should also be compared from costs and
material efficiency point of view.
Key words: wooden bridge, plank deck, long-term durability
Tämä opinnäytetyö tehtiin Tampereen ammattikorkeakoulun rakennus- ja yhdyskuntatekniikan yksikölle osana Tampereen kaupungin puurakentamisen kehittämishanketta.
Työ saatiin valmiiksi huhtikuussa 2016.
Kiitos työn laboratoriotutkimusten materiaalihankintoihin osallistumisesta Kreate Oy,
projekti-insinööri Mikko Heija ja KerabitPro Oy, piiripäällikkö Ossi Kiramo. Lisäksi kiitos henkilökohtaisista tiedonannoista Insinööritoimisto Suunnittelukide Oy, Ville Vuorio.
Kiitokset Tampereen ammattikorkeakoulun rakennuslaboratorion henkilökunnalle: laboratoriomestari Reijo Alatalo, projekti-insinööri Marko Harjumäki, laboratorioinsinööri
Jarno Oravasaari ja laboratorioinsinööri Kati Orjala. Teistä oli suuri apu opinnäytetyön
tekemisessä. Kiitos kaikille erikseen.
Erityiskiitos vielä työn ohjaajalle DI Jorma Kylliäiselle, joka käytännössä mahdollisti
opinnäytetyön tekemisen.
Tampereella 9.5.2016
2 PUUSILLAT SUOMESSA ............................................................................. 10
2.1 Puu sillanrakennusmateriaalina ............................................................... 10
2.1.1 Puusiltojen kehitys Suomessa ....................................................... 10
2.1.2 Puun lujuus- ja kosteustekniset ominaisuudet .............................. 14
2.1.3 Puun säilyvyys .............................................................................. 16
2.1.4 Vaatimukset puulle sillanrakentamisessa ...................................... 18
2.2 Tervassilta ................................................................................................ 19
2.2.1 Kohteen yleisesittely ..................................................................... 19
2.2.2 Rakenneratkaisut ........................................................................... 21
2.2.3 Syrjälankkukansi kulutuskerroksena ............................................. 22
3 TUTKIMUSMENETELMÄT ......................................................................... 23
3.1 Laboratoriotutkimukset ............................................................................ 23
3.1.1 Mekaanisten kiinnikkeiden korroosio ........................................... 23
3.1.2 Materiaalikestävyys poikittaiselle puristukselle ........................... 27
3.1.3 Pintakovuus ................................................................................... 30
3.2 Mittaukset In-situ ..................................................................................... 31
3.2.1 Kannen pintalämpötilan ja –kosteuden mittaukset ....................... 31
4 KOEKAPPALEIDEN TULOKSET................................................................ 33
4.1 Laskennalliset lujuudet ............................................................................ 33
4.1.1 Mekaanisten kiinnikkeiden korroosio ........................................... 34
4.1.2 Materiaalikestävyys poikittaiselle puristukselle ........................... 38
4.2 Laboratoriotutkimukset ............................................................................ 39
4.2.1 Mekaanisten kiinnikkeiden korroosio ........................................... 39
4.2.2 Materiaalikestävyys poikittaiselle puristukselle ........................... 44
4.2.3 Pintakovuus ................................................................................... 51
4.3 Tulosten vertailu ...................................................................................... 54
4.3.1 Mekaanisten kiinnikkeiden korroosio ........................................... 54
4.3.2 Materiaalikestävyys poikittaiselle puristukselle ........................... 56
5 KANNEN KOSTEUSTEKNINEN TOIMINTA ............................................ 57
5.1 Mittaukset In-situ ..................................................................................... 57
5.1.1 Kannen pintalämpötilan ja –kosteuden seuranta kertamittauksin . 57
5.2 Kuivatusjärjestelmän toimivuus .............................................................. 62
5.2.1 Kuivautusjärjestelmä kohteessa .................................................... 62
5.2.2 Aistinvarainen havainnointi kohteessa .......................................... 63
5.2.3 Seurantamittaussuunnitelma ......................................................... 66
6 POHDINTA ..................................................................................................... 68
LIITTEET ............................................................................................................. 74
Liite 1. Punnitus-kuivauskokeen pöytäkirja .................................................... 74
Liite 2. Laboratoriotulosten yhteenveto .......................................................... 76
Liite 3. Testiraportit KS0, KS1, RST0 ja RST1 .............................................. 77
Liite 4. Testisarjojen KS0, KS1, RST0 ja RST1 kosteuspitoisuudet ja kestävyydet............................................................................................................. 81
Liite 5. Testiraportit U0 ja U1, puristuskoe ..................................................... 83
Liite 6. Testisarjojen U0 ja U1 kosteuspitoisuudet ja puristuskestävyydet ..... 87
Liite 7. Testiraportit U0D ja U1D, puristuskoe ............................................... 89
Liite 8. Testisarjojen U0D ja U1D kosteuspitoisuudet ja puristuskestävyydet 91
Liite 9. Testiraportit U0D ja U1D, pintakovuuskoe ........................................ 93
Liite 10. Testisarjojen U0D ja U1D kosteuspitoisuudet ja pintakovuudet ...... 97
Liite 11. In-situ kertamittausten mittauspistekartta ......................................... 99
Liite 12. In-situ kertamittausten mittauspöytäkirjat ...................................... 101
Liite 13.Seurantamittaussuunnitelma ............................................................ 106
Liite 14. Sillan piirustukset ........................................................................... 112
Hyödyllinen leveys
Vaakasuora etäisyys kaiderakenteensisimmästä pinnasta vastakkaisen kaiderakanteen sisimpään pintaan
Käyttöluokka 1. Materiaalien kosteus lämpötilaa 20°C vastaava ja ilmankosteus ylittää 65 % muutamana viikkona vuodessa. Havupuun kosteus enimmäkseen alle 12 %.
Käyttöluokka 2. Materiaalien kosteus lämpötilaa 20°C vastaava ja ilmankosteus ylittää 85 % muutamana viikkona vuodessa. Havupuun kosteus enimmäkseen alle 20 %.
Käyttöluokka 3. Ilmasto-olosuhteet johtavat suurempiin kosteuspitoisuuksiin kuin käyttöluokassa 2
Sillan jännemitta
Tukien keskikohtien välinen vaakasuora etäisyys sillan keskilinjaa pitkin mitattuna
Sillan vinous
Päällysrakenteen tukilinjan ja sillan normaalin välinen kulma
gooneina
Puu on sillanrakentamisen historiassa ollut perinteisesti paljon käytetty sillanrakennusmateriaali hyvän saatavuuden ja helpon työstettävyyden vuoksi. Nykyään liimapuun
käyttö, tehokkaat kyllästysaineet sekä kehittynyt liitostekniikka mahdollistavat pitkien
jännevälien siltojen valmistuksen puusta. Puun lujuusominaisuudet ovat terästä ja betonia
paremmat painoonsa nähden, mikä on selvä etu kun omapainon kantamiseen ei mene turhaan kapasiteettia (Kekki 2013, 8). Kotimaisena vaihtoehtona myös hiilijalanjäljen perusteella puu on ylivertainen muihin sillanrakennusmateriaaleihin verrattuna. Kuitenkin
vain noin 4 % suomen silloista on puusiltoja (Puuinfo).
Tampereen Vuoreksessa sijaitseva Tervassilta on Tampereen ensimmäinen puurakenteinen ajoneuvosilta ja se otettiin käyttöön vuonna 2015. Se on osa Vuorekseen sijoittuvaa
puurakentamisen kehittämishanketta ja yhteistyöprojektia, jossa Isokuusen alueelle rakennetaan puukaupunkiympäristö. Tässä INKA-hankkeessa Tampereen kaupungin,
TTY:n, TAMK:in, TEM:in ja Metlan (Luonnonvarakeskus) välisen yhteistyön laajempana tavoitteena on kehittää materiaali- ja energiatehokasta puurakentamista Tampereella
sekä vauhdittaa puurakentamista koko Suomessa. Kehittämisen pääpaino on energiatehokkuuden ja materiaalitehokkuuden lisäksi myös elinkaariajattelussa (Vuores. Tutkimus- ja kehityshankkeet. 2014.)
Tämän opinnäytetyön tarkoituksena oli tutkia Tervassillan syrjälankkukannen pitkäaikaiskestävyyttä säärasituksessa ja mekaanisessa kulutuksessa. Suomen neljän vuodenajan
ilmasto ja ilmastonmuutoksen myötä lisääntyneet ääriolosuhteet asettavat haasteita rakenteiden kestävyydelle elinkaaren aikana. Lisäksi alati kasvava ja muuttuva ajoneuvokanta asettaa uusia vaatimuksia kulutuskestävyyksille.
Opinnäytetyön tavoite oli arvioida puun pitkäaikaiskestävyyttä sillan kulutuskerroksena
laboratoriotutkimuksin. Laboratoriotutkimuksissa keskityttiin kosteuden vaikutuksiin
painekyllästetyssä puussa ja säärasituksen vaikutuksiin liitoksissa materiaaliteknisestä ja
lujuusopillisesta näkökulmasta yli 150 koekappaleen avulla.
Säärasitus simuloitiin kiihdytettynä säärasituksena olosuhdekaapilla, mikä koostui ilmankosteuden ja lämpötilan muutoksista tietyllä syklillä. Eli koekappaleiden kosteuspitoisuuden muutokset saavutettiin kiihdytetyn säärasituksen aikana hygroskooppisesti, sade- ja
UV-rasitusta ei pystytty järjestämään. Tarkoituksena oli mallintaa siltapaikan olosuhteita
pitkäaikaisesti. Kiinnikkeiden eri pinnoitevaihtoehtojen korroosion mallintaminen tehtiin
leikkausliitoksen kestävyyden kautta ja vertailtiin laskennallisiin leikkauskestävyyksiin.
Upotuskokeessa koekappaleet vesiupotettiin määräajaksi, jonka jälkeen niistä testattiin
puristuslujuus ja pintakovuus. Niitä verrattiin kuivien koekappaleiden lujuuksiin sekä laskennallisiin lujuuksiin. Taustailmiönä oli kannella mahdollisesti seisova vesi, joka nostaa
lankutuksen kosteuspitoisuutta.
Siltapaikkamittauksissa tehtiin piikkimittarilla alkukartoitus kannen kosteuspitoisuuksista. Samalla kannen kosteusteknistä toimintaa havainnoitiin ja kosteusteknisiä riskipaikkoja arvioitiin. Näiden pohjalta tehtiin seurantamittaussuunnitelma sillan kannen
elinkaaren ajaksi. Mittaustulosten luotettavuutta arvioitiin laboratoriossa vertailemalla
käytettyä mittaustapaa tarkempaan punnitus-kuivausmenetelmään.
Teoria- ja tutkimustietoa työn lähtökohdaksi ei ollut saatavilla, muuta standardin SFS-EN
1995-1-1:2014 mukaiset puun materiaaliominaisuudet pätevät myös painekyllästetylle
puulle, joten pääpaino tutkimuksessa on puun kelpoisuuden osoittaminen sillan kansimateriaalina pitkäaikaiskestävyyden näkökulmasta. Sillassa käytettyjen rakenneratkaisujen
kustannusvaikutuksiin ei otettu kantaa. Kuten ei myöskään ajorataa kuluttavan liikenteen
jakaumaan.
Puu sillanrakennusmateriaalina
Puusiltojen pääkannattimissa on siirrytty perinteisistä massiivipuurakenteista liimapuurakenteisiin, mikä on mahdollistanut pidemmät jännevälit ja suuremmat kantavuudet. Kevyenä rakennusmateriaalina suurien pääkannattimien esivalmistus pitkälle on aina mahdollista. Myös liitokset ovat yksinkertaisia. Tämä nopeuttaa sillan rakentamista, mikä on
selvä etu vaikeissa olosuhteissa. Puu on ympäristöystävällinen ja kotimainen vaihtoehto
ja erittäin kilpailukykyinen materiaali sillanrakentamisessa. Silti vain noin 4 % Suomen
sillastosta on puusiltoja (Puuinfo: Puusillat.) Tässä luvussa perehdytään puusiltojen historiaan, sillanrakentamisen kannalta puun keskeisimpiin ominaisuuksiin sekä esitellään
puun käytön keskeisimmät vaatimukset sillanrakennuksen näkökulmasta.
Puusiltojen kehitys Suomessa
Puusiltoja on rakennettu Suomessa ainakin keskiajalta asti. Varhaisimmat sillat olivat lähinnä kaadettujen puiden rungoista tehtyjä palkkeja. Myöhemmin runkoja laitettiin useampi vierekkäin ja oksia karsittiin suuremman hyötyleveyden saamiseksi. Kosteikkojen
ylityksiin käytettiin pitkospuita ja kapulasiltoja. 1600-luvulta alkaen suurten jokien ylityksiin käytettiin lauttasiltoja. Vedessä kelluvan puurakenteen vuoksi näiden siltojen
käyttöikä oli varsin lyhyt. 1800-luvulta alkaen yleistyi myös ponttonisilta. Tiesiltojen rakenteina käytettiin yleisesti kivilatomusten varaan asennettuja puupalkkeja. Silloista saatiin pidempiä lisäämällä välitukia ja jo 1800-luvulla yleistyi ansasrakenne, jossa tukiansaat vievät kuormia suoraan tuen rakenteille. Kun jännevälit kasvoivat, ei aina saatu tukirakenteita mahtumaan sillan alle. Tällöin tehtiin myös kannen yläpuolelle erilaisia ristikko– ja ansasrakenteita (kuva 1) (Siltojemme historia. 2004.)
KUVA 1. Vetelin kirkkosilta vuonna 1912 (Siltojemme Historia, 91)
Puu oli aina 1920-luvulle asti siltojen päärakennusmateriaali. Tästä eteenpäin betoni- ja
terässillat yleistyivät puun rinnalla. Jälleenrakennuskaudella sotien jälkeen puinen pukkisilta oli yleisin väliaikaisrakenne helposti saatavan materiaalin ja nopean, ilman detaljisuunnittelua tapahtuneen toteutuksen vuoksi. Pukkisillan pukit olivat tolpparyhmiä,
jotka muodostuivat toisiinsa vinositein kiinnitetyistä pysty- ja vinotolpista. Niiden päälle
laitettiin ajoradan kannatinpalkit. Rakenne oli myös suosittu ratasilloissa (kuva 2) (Siltojemme Historia, 2004, 96-99.)
KUVA 2. Ote puisen rautatiepukkisillan tyyppipiirroksesta (Siltojemme Historia, 99)
Palkkisillassa tukkeja asetettiin päällekkäin ja sidottiin pulteilla ja 1800-luvulta alkaen
vaarnoilla yhdessä toimivaksi kokonaisuudeksi. Puisilla vaarnoilla oli varsin maltillinen
voimansiirtokyky ja 1920-luvulla alettiinkin käyttämään teräksisiä sidelevyjä. Vaarnatuilla palkkisilloilla työn osuus oli varsin suuri verrattuna tavallisiin palkkisiltoihin ja
sama kantavuus olisi saavutettu tihentämällä kannatinjakoa. Tästä syystä viimeiset vaarnoilla toteutetut palkkisillat tehtiin 1960-luvulla. Jäykistettyjä palkkisiltoja on Suomessa
käytetty melko vähän. Vuonna 1974 Vierumäen Teollisuus Oy aloitti jäykistettyjen palkkisiltojen valmistamisen. Niissä lappeellaan olevat liimapuupalkit jännitettiin poikkisuunnassa. Pituussunnassa vetotankoina toimivat teräspunokset. Sotien jälkeen tiesiltoina
suosittiin lautakannatinsiltoja, joissa kannattimet olivat laudoista kasattuja I- tai kotelopalkkeja. Kannattimet tuotiin työmaalle esivalmistettuina ja vedettiin ylitettävän esteen
yli. Liimapuiset palkkisillat yleistyivät sillanrakennuksessa 1970-luvulla (kuva 3), samaan aikaan tuli niiden kansirakenteena käytettävä poikittainen syrjälankutus lähes vakioiduksi rakenneratkaisuksi. Puun teollinen kyllästäminen siltojen puuosiin oli jo yleinen
vaatimus (Siltojemme Historia, 2004, 99-106.)
KUVA 3. Suomen ensimmäinen liimapuinen palkkisilta ajoneuvokäyttöön vuodelta
1969, Kemijärvi (Siltojemme Historia, 102)
Muita puusiltatyyppejä olivat mm. ristikkosillat, kaarisillat ja riippusillat. Ristikkosiltoja
ruvettiin tekemään 1800-luvulla. Amerikkalaiset Town- (kuva 4) ja Howe-puuristikot
osoittivat kilpailukykyä suurillakin jännemitoilla ja etenkin ratasilloissa käytettiin paljon
Howe-rakennetta. Rinnalla oli käytössä ristikkorakenne, jossa yläpaarre oli paraabeli.
Tästä kuitenkin vähitellen luovuttiin selkeyden vuoksi. Ristikon solmupisteiden voimat
kasvoivat niin suuriksi, että liitostekniikka aiheutti ongelmia isoilla jänneväleillä verrattuna sisäisesti staattisesti määräämättömiin Town- ja Howe-ristikoihin. 1960-luvulla liimapuu kuitenkin syrjäytti lähes kokonaan ristikkosillat liian paljon työtä vaatineena rakenteena. Vuosituhannen vaihteessa liitostekniikan ja liimapuutekniikan kehittymisen
myötä ristikkosiltoja on ruvettu tekemään uudestaan.
Lähempänä 1800-luvun puoliväliä on rakennettu myös puisia kaarisiltoja, joissa kaaren
muodosti vaarnalovetut päällekkäiset parrut, jotka teräsosilla kiinnitettiin toisiinsa. Liimapuu tuli kaarisiltoihin 1980-luvulla. Riippusilloissa kansirakenne ripustettiin pyloneista köysirakentein ja niitä kutsuttiin puusilloiksi kansimateriaalin ollessa puuta riippu-
matta muista kantavien rakenteiden materiaaleista. Riippusilloista ei ole säilynyt merkintöjä ennen 1800-lukua, jolloin kansirakenteen ripustavaksi köysirakenteeksi tuli rautaketjut, myöhemmin myös rautavaijerit. (Siltojemme Historia, 2004, 115-120.)
KUVA 4. Kokemäen Town-ristikkosilta, rakennettu 1893, poltettu 1918 (Siltojemme historia, 116)
Puusiltojen nykyrakentamisessa liimapuuta käytetään poikkeuksetta kantavissa rakenteissa. Versowood Oy:llä on Liikenneviraston tyyppihyväksyntä poikittain jännitetystä
liimapuisesta palkkisillasta (kuva 5). Tyyppisillan leveys on 4-9 metriä ja pituus 6-32
metriä, poikkisuuntainen jännitys kahden metrin jaolla. Korkean esivalmistusasteen
vuoksi tällaisen puusillan rakennusaika on hyvin lyhyt. Versowood Oy:llä on tyyppihyväksyntä myös kevyen liikenteen sillasta (Versowood.)
KUVA 5. Versowoodin tyyppihyväksytty ajoneuvosilta (Versowood)
Nykyisellä liitostekniikalla on mahdollista tehdä suuriakin puusiltoja raskaille kuormituksille. Vihantasalmen sillassa (kuva 6) kolme keskimmäistä aukkoa on riippuansaskannatteisia, reuna-aukot puu-betoniliittorakenteena (Woodarchitecture). Puu on ympäristöystävällisenä ja kotimaisena materiaalina myös elinkaarikustannuksiltaan kilpailukykyinen vaihtoehto teräs- tai teräsbetonisillalle (Puuinfo).
KUVA 6. Vihantasalmen silta (Puuinfo)
Puun lujuus- ja kosteustekniset ominaisuudet
Puun lujuusominaisuudet ovat erittäin hyvät painoonsa nähden. Puu on anisotrooppinen
aine eli lujuus riippuu kuormituksen suunnasta. Puun tiheydellä on myös suuri vaikutus
lujuuteen. Esimerkiksi puun kimmomoduuli ja taivutuslujuus syiden suunnassa ovat lineaarisesti riippuvaisia puun tiheydestä, joka männyllä on 450-500kg/m3. Tiheys vaikuttaa
myös vetolujuuteen, joka on yli 10-kertainen syiden suunnassa verrattuna kohtisuoraan
syitä vastaan. Vetolujuus syiden suunnassa on suuruusluokaltaan noin kaksi kolmasosaa
puristuslujuudesta samassa suunnassa. Puristuslujuus kohtisuoraan syitä vastaan riippuu
puristustavasta. Puristuslujuus, jossa kappaleen syrjä/lape on kokonaan puristettu, on suurempi kuin leimapuristuslujuus tai kiskopuristuslujuus (Kuva 7). Leima- ja kiskopuristuskuormitetuissa kappaleissa kuorma pääsee jakautumaan puun sisällä, jolloin pinnan
puristusjännitys on eri kuin sisäosien puristusjännitys. Leikkauslujuus riippuu voimakkaasti leikkautuvasta tasosta suhteessa puun kasvusuuntaan.
KUVA 7. Puristusvoiman kohdistumistapoja (Siikanen, 2009, 21)
Puun kulutuskestävyyttä voidaan arvioida kovuuden perusteella (Siikanen, 2009.) Kovuutta mitataan standardin EN ISO 6506-1:2014 mukaisella Brinellin kovuuskokeella,
jossa volframikarbidikomposiittikuula painetaan vakiovoimalla koekappaleen pintaan.
Kovuus on voiman ja painuman suhde (SFS-EN ISO 6506-1:2014, 8).
Rakennusmateriaalina puu ei ole homogeeninen materiaali ja se sisältääkin usein vikoja.
Viat voidaan lajitella kasvuvikoihin, lahovikoihin, hyönteisvikoihin ja valmistusvikoihin.
Niillä on vaikutusta sekä lujuusominaisuuksiin ja että ulkonäköön. Kasvuvikoja ovat oksat ja erilaiset pihkaisuushäiriöt sekä syyhäiriöt kuten kierteisyys. Laho heikentää puun
ominaisuuksia merkittävästi, mutta se vaatii kasvaakseen yli 25 %:n kosteuden. Hyönteisviat ovat hyönteisten aiheuttamia vikoja. Tällaisia hyönteisiä ovat mm. sarvijäärät ja
puupistiäiset. Valmistusviat aiheutuvat puutuotteen valmistuksesta ja ilmenevät mittavaihteluina ja muodonmuutoksina (Siikanen, 2009, 23-25.)
Puu pyrkii tasapainokosteuteen ympäristön kosteuden kanssa. Painoprosentteina mitattuna tuoreen puun kosteus on 90-200 %. Puun kuivuessa solujen vapaa vesi haihtuu ja
kosteuspitoisuus pienenee. Kun soluonteloiden vapaa vesi on haihtunut ja jäljellä on vain
soluseinämien kosteus, puu on saavuttanut puunsyiden kyllästymispisteen, joka männyllä
on 30 %. Kosteuden haihtuessa edelleen soluseinämistä alkaa puu kutistua. Kutistuminen
on suurinta tangentin suunnassa ja pienintä syiden suunnassa (kuva 8). Kuivuminen aiheuttaa usein halkeilua säteen suunnassa (Siikanen, 2009.)
KUVA 8. Puun kutistuminen täysin kuivaksi (Puuinfo: Puu materiaalina)
Puun säilyvyys
Kosteuspitoisuuden vaikutus puun lujuuteen on suurimmillaan kyllästymispisteen alapuolella. Kun kosteuspitoisuus pienenee, lujuus kasvaa (Puuproffa 2012). Puu kestää hyvin lyhytaikaista kosteusrasitusta, jos se pääsee vapaasti kuivumaan. Pidempiaikaisia kosteusrasituksia vastaan puu voidaan suojata rakenteellisesti tai kemiallisesti. Nesteet imeytyvät syiden suunnassa puuhun yli kymmenen kertaa nopeammin kuin kohtisuorassa
suunnassa. Tästä johtuen puutavaran päiden suojaaminen on tärkeää. Syitä vastaan kohtisuorassa nesteiden imeytyminen perustuu solujen välisiin huokosiin, jotka männyn sydänpuussa ovat pihkan kyllästämät. Tästä syystä sydänpuu kestää paremmin kosteusrasitusta ja sitä kautta on myös mahdoton painekyllästää (Rakentajain kalenteri 2011, 419.)
Mikäli puulla ei ole luontaisesti kestävyyttä käyttöolosuhteiden biologisia rasituksia vastaan, puu tulee suojata. (SFS-EN 1995-1-1:2014, 31) Puun rakenteellinen suojaus on pitkäaikaisesti edullisin vaihtoehto, mutta ei aina mahdollinen. Tällöin suojaus toteutetaan
kemiallisesti eli kyllästämällä. Kyllästysaineita ovat kreosootti (vain painekyllästyksessä), erilaiset suolakyllästeet ja öljypohjaiset kyllästeet. Vesiliukoiset suolakyllästeet
voivat olla CCA- (kromi, kupari, arseeni) CC- (kromi, kupari) tai C-kyllästeitä (kupari).
Pohjoismaissa kyllästetty puutavara luokitellaan Pohjoismaiden puunsuojaneuvoston
(NTR) määräysten mukaisesti kyllästeen tunkeuman ja määrän perusteella neljään luokkaan: NTR/M, NTR/A, NTR/AB ja NTR/B, joista luokassa M kyllästeen määrä ja tunkeuma ovat suurimmat (Siikanen, 2009, 28-31.) Kyllästysluokat perustuvat standardissa
SFS-EN 351-1:2007 määriteltyihin tunkeumaluokkiin NP1-NP6 (taulukko 1) ja standardissa SFS-EN 335-1:2013 määriteltyihin riskiluokkiin UC1-UC5 (taulukko 2). Tun-
keumaluokka valitaan aina käytettävän kyllästysaineen perusteella. Siltojen kantavat rakenteet ovat tyypillisesti UC4, NP5, NTR/A (pois lukien merialueiden sillat, joissa mukana myös suolarasitusta).
TAULUKKO 1. Standardin SFS-EN 351 mukaiset tunkeumaluokat ja –vaatimukset sekä
niille soveltuvat kyllästysmenetelmät
Tunkeumaluokka
kyllästysmenetelmä
Tunkeumavaatimus
väh. 3mm pintapuuhun
väh. 6mm pintapuuhun
väh. 25mm pintapuuhun
koko pintapuu
koko pintapuu ja väh. 6mm sydänpuuhun painekyllästys
jos esillä
TAULUKKO 2. SFS-EN 335 mukaiset riskiluokat ja vastaavat käyttöluokat SFS-EN
1995-1-1 mukaan sekä niille suositeltavat kyllästysluokat
KL1, KL2,
ei säälle alttiina, lyhytaikainen
kosteuspitoisuu-
den nousu mahdollista
säälle ja kondenssikosteudelle alttiit rakenteet
puu katetussa ulkotilassa
säälle alttiit rakenteet, ei maa- B, AB
puu jatkuvassa maakos- siltojen kantavat
ketuksessa ja säälle alt- rakenteet, puhe- A
puu suolaisessa merive-
dessä tai erityisiä kestävyysvaatimuksia
linpylväät
satamalaiturit,
peruspaalut
Kyllästetyssä puussa tulee käyttää liittimiä ja kiinnikkeitä, joiden korroosionkestävyys on
riittävä eli vähintään kuumasinkittyjä. Lisäksi samassa liitoksessa ei saa käyttää keskenään eri pinnoitteisia liittimiä, jos on vaarana, että ne pääsevät kosketuksiin toistensa
kanssa. (SFS EN-1995-1-1:2014, 31) Taulukossa 3. on esitetty liitinmateriaalien minimivaatimukset liitintyypeittäin eri käyttöluokissa.
TAULUKKO 3. Mekaanisten liittimien materiaalien vähimmäisvaatimukset
(SFS EN-1995-1-1:2014, taul 4.1)
Vaatimukset puulle sillanrakentamisessa
Puusiltojen materiaaleille on asetettu vaatimuksia riittävän käyttökelpoisuuden ja säilyvyyden sekä murtovarmuuden takaamiseksi. (SFS-EN 1995-2:2004, 5) Näillä vaatimuksilla varmistetaan edellä mainitut ominaisuudet suunnitellun käyttöiän ajan, joka on tavallisesti alusrakenteilla 100 vuotta ja päällysrakenteilla 50 vuotta. Syrjälankkukannen
suunniteltuna käyttöikänä voidaan pitää 25 vuotta. Kohdekohtaisesti näitä ohjeellisia arvoja voidaan perustellusti muuttaa (Liikennevirasto, 2013. NCCI 5, 11.)
Kaikki sillassa käytettävä sahatavara tulee olla lujuusleimattua (vähintään C30) sekä painekyllästettyä mäntyä NTR/A standardin SFS-EN 351 mukaan. Sormijatketun sahatavaran tulee olla valmistettu ympäristöministeriön hyväksymän laadunvalvonnan alaisena,
laatumerkki J. Sahatavarasta kootun syrjälankkukannen kosteus asennusaikana saa olla
korkeintaan ulkokuiva (pääsääntöisesti alle 20 %) rakojen syntymisen ja kiinnikkeiden
katkeamisen estämiseksi. Vierekkäisissä kansilankuissa tulee olla sydänpuoli samaan
suuntaan, eivätkä lankut saa hammastaa korkeussuunnassa enempää kuin 3 mm (InfraRYL 2006, 176-180.)
Liimatun puutavaran liimat tulee olla säänkestäviä standardin SFS-EN 301 mukaan. Mikäli puutavara on kyllästetty kreosootilla, tulee pinnan olla niin kuiva, että asennuksen
aikana se ei tahraa. Liimapuun pinta tulee olla höylättyä. Kannatinpalkkien samanmuotoisuus tarkastetaan oikolaudalla ja yksittäisen palkin korkopoikkeama saa olla korkeintaa 3mm koko palkin matkalla (InfraRYL 2006, 176-180.)
Tervassilta
Tässä luvussa esitellään opinnäytetyön kohdesilta (kuva 9) yleisesti sekä tämän opinnäytetyön kannalta keskeisimmät sillassa käytetyt rakenneratkaisut. Rakenneratkaisuihin ei
tässä vaiheessa oteta kantaa vaan kannen kosteusteknisen toiminnan kannalta oleellisimmat ratkaisut on kuvattu luvussa 5. Lisäksi esiteltiin syrjälankkukantta sillan kulutuskerroksena sekä Tervassillan tapauksessa että yleisesti.
Kohteen yleisesittely
Tervassilta on Tampereen Vuoreksessa Honkakuusenkadulla sijaitseva ajoneuvosilta
joka ylittää Havulaaksonpuiston yhdistäen Harjanteen pientaloalueen Vuoreksen keskustan tuntumassa sijaitsevaan Puukaupunkiin. Sillassa on 2-kaistainen ajorata ja korotettu
kevyen liikenteen väylä (kuva 10). Silta on Tampereen kaupungin tilaama ja osa kaupungin käynnistämää puurakentamisen kehittämisprojektia. Sillan on suunnitellut Insinööritoimisto Suunnittelukide Oy ja toteuttanut Kreate Oy.
KUVA 9. Tervassilta iltavalaistuksessa luoteesta kuvattuna (Tommi Ruotsila 2015)
KUVA 10. Poikkileikkaus tuella T2 (ote sillan piirustuksista, Suunnittelukide Oy)
Tyyppinimikkeeltään Tervassilta on liimapuinen ulokepalkkisilta eli sillan pääkannattimet ovat ulokkeellisia ja yksiaukkoisia. Sillan kokonaispituus on 41,82 m ja puukannen
kokonaisleveys 11,227 m. Hyödyllinen leveys on 10,5 m. Sillan jännemitat ovat (1,5 +)
19,410 + 19,410 (+ 1,5) m ja sillan vinous on 0 gon eli tukilinjat kannen keskilinjan suhteen kohtisuorassa.
Honkakuusenkatu kuuluu kunnossapitoluokkaan II, joka on normaali luokka kokoojakadulle. Tervassilta kuuluu tähän samaan luokkaan, vaikka puukannen kunnossapito on
haastavaa käytetyn koneellisen aurausmenetelmän vuoksi. Vuoreksen alueella sivukatujen liukkaudentorjunnassa on käytetty sepeliä suolan käytön vähentämiseksi. Käytetty
suola on 32 % kalsiumkloridiliuosta (Jokinen L. 2016.)
Tuet T1 ja T3 ovat teräsbetonisia maatukia ja T2 on liimapuinen välituki. Sillan kansirakenteella ei ole yhtään kiinteää tukea, vaan kaikki liimapuupalkit lepäävät laakereiden
päällä, jolloin kaikki vaakakuormat sillan pituussuunnassa viedään kannen tasossa päätylevylle, mikä aiheuttaa tukireaktion penkereessä. Mikäli jokin tuki olisi kiinteä, se keräisi vaakakuormat aiheuttaen ylimääräistä momenttia kyseisen tuen alapäähän. Lisäksi
se voisi aiheuttaa mm. lämpöliikkeiden ja kosteuselämisen estymisen vuoksi halkeilua
palkin kiinnityskohdassa. Käytetty haponkestävän EN 1.4401 kulmalevyn ja palkin pulttikiinnitys on tehty niin väljäksi, että se sallii nämä liiketilat (Vuorio V. 2016)
Tervassillassa on kulutuskerroksena poikittainen syrjälankkukansi, joka on koottu 50 x
150 sahatavarasta toisiinsa naulaamalla. Kiinnitys liimapuupalkkeihin on vinonaulaus.
Naulat ovat kuumasinkittyjä 150 x 4.5 nauloja. Lankutuksen aloittavissa päissä on 150 x
150 lankku ankkuroituna palkkeihin 16 mm kuumasinkityillä hakkupulteilla. Poikittainen
syrjälankkukansi on yksinkertaisempi ja naulaus rakenteellisesti toimivampi verrattuna
sillan pituussuunnassa viistoon asennettavaan syrjälankkukanteen. Verrattuna toisenlaiseen tyypilliseen kansirakenteeseen, jännitettyyn, naulatun kansirakenteen etuja on mm.
selkeä ja nopea asentaminen sekä pienempi materiaalihukka. Jännitetyssä kansirakenteessa on usein myös kannatinpalkit mukana, jolloin rakenteen staattinen toiminta muuttuu monimutkaisemmaksi, mitoituksesta tulee haastavampaa jännevoimien ja jännehäviöiden myötä, sekä tuotannon näkökulmasta jännittäminen vaatii erityisosaamista. (Vuorio
V. 2016)
Syrjälankkukansi kulutuskerroksena
Syrjälankkukansi kulutuskerroksena kuuluu mitoituksen näkökulmasta käyttöluokkaan
kolme, eli on alttiina säärasituksille. Koska syrjälankkukansi asennetaan puutavaran ollessa ulkokuivaa tai kuivempaa, saadaan lankkukannesta käytännössä riittävän vesitiivis
vedenpoiston toimiessa suunnitellusti. Potentiaalisia riskipaikkoja ovat kuitenkin ajourat,
joista nastarenkaat talvikaudella kuluttavat kantta. Pitkän ajan kuluessa näihin kohtiin
muodostuu syvennys, josta vesi ei pääse poistumaan, eikä niitä voi korjata kuten asfaltissa, vaan kansilankut on vaihdettava. Syrjälankkukannen käyttöikä on normaalisti 25
vuotta. (Liikennevirasto, 2013. NCCI 5, 11) Vaihtoehtoisesti syrjälankkukannen päälle
voidaan tehdä ns. raidelankutus, jolla ohjataan kulutus haluttuun paikkaan ja jonka lankut
ovat helposti yksittäin vaihdettavissa. Tässä ratkaisussa kansirakenteen rakennevahvuus
on isompi ja lopputulos esteettisesti heikompi. Lisäksi ajoneuvojen raidevälit vaihtelevat
nykyisessä autokannassa suuresti, joten ratkaisu ei ole kannattava.
Liikennevirasto ylläpitää silloista tyyppipiirustussarjoja. Syrjälankkukannen tyyppisuunnitelmat ja asentamiseen tarvittavat ohjeet löytyvät liimapuisen palkkisillan tyyppipiirustuksesta Plp/c-10. Tyyppisarjojen päätarkoitus on tyypittää rakenneratkaisut lähes vakioiksi pienentäen suunnittelun tarvetta sekä aikaansaada urakoitsijoille rutiinia virheiden
Puun kestävyys mekaanista kulutusta vastaan ei ole samaa luokkaa kuin betonilla tai asfaltilla. Tästä syystä joudutaan esimerkiksi tela-alustaisten ajoneuvojen liikennöinti sillalla rajoittamaan/kieltämään. Lankutuksen ja siltaan liittyvän tien kulutuskerroksen rajapintaan saattaa pitkän ajan kuluessa muodostua kynnysmuodostumaa, joissa kansilankut ovat entistäkin alttiimpina kulutusvaikutuksille. Nastarenkaiden kantta kuluttava vaikutus korostuu etenkin talvikauden alussa ja lopussa sekä poikkeuksellisen leutoina talvina, jolloin kannen suojana ei ole jäätä tai lunta.
Syrjälankkukannen talvikunnossapito on koettu hankalaksi puupintojen haavoittuvuuden
vuoksi. Käytännössä kulutuspintaa pitkin on mahdotonta koneellisesti aurata, joten ajoradalle jää aina aurauksen jälkeen ohut kerros lunta. Lisäksi Tervassillan tapauksessa ajoradan reunapelti on kunnossapidon kannalta haasteellinen. Suolausta käytetään, vaikka
sitä on pyritty vähentämään (Jokinen L. 2016.)
Kaikki laboratoriotutkimukset tehtiin Tampereen ammattikorkeakoulun rakennuslaboratoriossa (olosuhdekaappi prosessilaboratoriossa). Tutkimusmenetelmät olivat soveltavia,
eivätkä perustuneet suoraan standardeihin, koska standardien mukaista laitteistoa ei ollut
saatavilla. Tästä syystä tuloksia ei arvioitu absoluuttisesti standardin mukaisin menetelmin. Laboratoriotutkimuksissa käytetty puutavara oli standardin EN 338 mukaisesti lujuusluokiteltua ja standardien EN 335-1 ja EN 351-1:2007 sekä NTR dokument nr.
1:1998 mukaisesti painekyllästettyä sahatavaraa (kuva 11).
KUVA 11. Kyllästyksen merkintälipuke (Tommi Ruotsila 2015)
Mekaanisten kiinnikkeiden korroosio
Kokeessa tutkittiin mekaanisten kiinnikkeiden korroosiota kahdella eri pinnoitteella naulaliitoksen leikkauskestävyyden kautta kiihdytetyn säärasituksen (olosuhdekäsittely) jälkeen ja vertailtiin olosuhdekäsittelemättömien liitoskoekappaleiden kestävyyksiin sekä
laskennallisiin kestävyyksiin. Kokeesta raportoitiin kiinnikkeiden pintakäsittelyn vaikutus liitoksen kestävyyteen.
Liitoskoekappaleiden puutavara oli lujuusluokiteltua (C30) ja painekyllästettyä (NTR/A)
50 x 150 sahatavaraa. Mekaaniset kiinnikkeet olivat CE-merkittyjä, sileitä ja pyöreitä konenauloja 3.1 x 90, pinnoitteet kuumasinkitty KS ja ruostumaton teräs RST. Kiinnikkeitä
oli kuusi kappaletta per liitos (kuva 12). Liitos ja sen dimensiot valittiin siten, että puun
halkeamiskestävyys ei tullut laskennallisesti määrääväksi. Liitinten ollessa suhteellisen
hoikkia oli erittäin todennäköistä, että liitoksen murto tapahtuisi liitinten kestävyyksien
ylittyessä eikä esimerkiksi puun reunapuristuksen myötä.
KUVA 12. Liitoskoekappaleen dimensiot ja kiinnikkeiden sijainti
TAULUKKO 4. Liitoskoekappaleet sarjoittain
Koekappaleiden
määrä [kpl/liitos]
säärasitettu
ruost. teräs
Säärasitusta simuloitiin ESPEC PL-4KPH –olosuhdekaapissa 28 vrk ajan. Säärasitus ei
perustunut standardiin, ja sen vastaavuus todellisiin sääoloihin on tutkittava erikseen.
Olosuhdekaappiin ohjelmoitiin 12-portainen sykli, nimi P01/12, jossa lämpötila ja kosteus muuttuvat tunnin välein siten, että kaappi siirtyi aina uusiin tavoitearvoihin mahdollisimman nopeasti (taulukko 5). Koekappaleet sijoitettiin olosuhdekaappiin ohjelmoidun
rasituksen ajaksi kolmeen tasoon (kuva 13).
TAULUKKO 5. Syklin ohjelmointidata
HUM. RH %
KUVA 13. Kokeen olosuhdekaappi ja liitoskoekappaleiden sijainti olosuhdekaapissa
(Tommi Ruotsila 2015)
Olosuhdekaapin toimintaperiaate oli yksinkertaistettuna seuraava. Lämpötilan muutokset
tehtiin lämpöpumppu-periaatteella ja kosteuden muutokset kiehuttamalla sekä kondensoimalla vettä hallitusti. Olosuhteita kontrolloi psykrometri eli kuivaa ja märkää lämpö-
tilaa mittaavat anturit, joista kaappi määritti kammion lämpötilan ja suhteellisen kosteuden. Koska olosuhdekaapin manuaalissa ei ollut tietoja laitteen tehoista, eikä suhteellista
kosteutta ole luettavissa kun lämpötila laskee alle 0°C, varmistuttiin lämpötila- ja kosteusolosuhteista kapasitiivisen dataloggerin avulla, joka mittaa lämpötilaa ja ilman suhteellista kosteutta sekä laskee kastepisteen.
Koekappaleet kuormitettiin Zwick/Roell Amsler 250 –taivutuskehällä. Kiinnikkeet olivat
koestustilanteessa leikkauskuormitettuja. Testi tehtiin vakionopeudella 80mm/min siten,
että taivutuskehä lopetti kuormittamisen kun voima on laskenut 80 % maksimivoimasta.
Laite antoi testiraporttiin suoraan maksimivoiman, muodonmuutoksen maksimivoiman
hetkellä, lopetushetken voiman ja muodonmuutoksen lopetushetkellä sekä näistä keskiarvot ja keskihajonnat sarjoittain. Kuormitus oli 25mm epäkeskinen, joten koekappaleen
stabiliteetin menetyksen estämiseksi koekappale sidottiin kahdella surrilankaparilla alumiinista tukilevyä paikallaan pitäviin liimapuristimiin (kuva 14).
KUVA 14. Koejärjestely hetkeä ennen kuormitusta, oikealla periaatteellinen esitys kuormitustavasta (Tommi Ruotsila 2015)
Koekappaleiden pintalämpötila ja kosteuspitoisuus mitattiin välittömästi koestuksen jälkeen. Pintalämpömittari oli AGEMA TPT40 –pintalämpömittari (kuva 16). Puun kosteuspitoisuus mitattiin GANN RTU 600 –piikkimittarilla (kuva 15). Pintalämpömittarin
ja piikkimittarin toimintaperiaatteet selvennetty luvussa 3.2.1.
KUVA 15. GANN piikkimittari RTU 600 (Tommi Ruotsila 2015)
KUVA 16. AGEMA TPT40 –pintalämpömittari (Tommi Ruotsila 2016)
Materiaalikestävyys poikittaiselle puristukselle
Tässä kokeessa tutkittiin painekyllästetyn (NTR/A) ja lujuusluokitellun (C30) 50 x 150
sahatavaran materiaalikestävyyttä kokonaispuristukselle kohtisuoraan syitä vastaan upotuskokeen jälkeen. Vertailuryhmänä olivat kuivissa sisätiloissa varastoidut koekappaleet
sekä laskennalliset kestävyydet. Kokeen taustailmiönä oli sillan syrjälankkukannella
mahdollisesti seisova vesi, joka pääsee pitkän ajan kuluessa imeytymään puuhun heikentäen lujuusominaisuuksia. Kokeesta raportoitiin puun kosteuspitoisuuden vaikutus puristuskestävyyteen.
Koe toteutettiin kaksiosaisena. Ensimmäisessä osassa 20 kuivissa sisätiloissa varastoitua
koekappaletta (U0-ryhmä) ja 20 upotuskoekappaletta (U1-ryhmä) kuormitettiin 28 vuorokauden vesiupotuksen jälkeen murtoon asti. Toisessa osassa 20:stä kuivissa sisätiloissa
varastoidusta koekappaleesta tehtiin 10 koekappaletta (U0D-ryhmä) naulaliitoksilla
(kuva 17). Naulat olivat CE-merkittyjä 3,1 x 90 kuumasinkittyjä konenauloja. Lisäksi
20:sta upotuskoekappaleesta tehtiin 10 koekappaletta naulaliitoksilla (U1D-ryhmä) 36
vuorokauden vesiupotuksen jälkeen (taulukko 6). Naulat olivat CE-merkittyjä 3,1 x 90
kuumasinkittyjä konenauloja. Liittimet eivät mitoituksen näkökulmasta paranna puristuskestävyyttä, mutta riippuen epähomogeenisen puun käyttäytymisestä kuormituksessa liittimet saavat aksiaalisen tai leikkausvoimakomponentin, mahdollisesti myös molemmat
samanaikaisesti. Kaikista koekappaleista mitattiin pintalämpötilat AGEMA TPT40 –pintalämpötilamittarilla ja kosteudet GANN RTU 600 –piikkimittarilla, jonka jälkeen koekappaleet kuormitettiin murtoon asti.
TAULUKKO 6. Yhteenveto koekappaleista
Määrä [kpl]
Dimensiot b x h x l [mm]
ei käsittelyä
vesiupotus 28 vrk
2 x 50 x 150 x 150
vesiupotus 36 vrk
KUVA 17. Sarjojen U0D ja U1D koekappaleiden dimensiot
Upotuskoe toteutettiin teräksisessä upotusaltaassa (kuva 18). Jotta puuhun kohdistuva
kosteusrasituksen suunta vastaisi todellista tilannetta, upotuskoekappaleista tehtiin 50mm
pidempiä ja niiden päät suljettiin uretaanipohjaisella Sikalastic -612 –massalla. Koekappaleista sahattiin upotuksen jälkeen massatut päät pois. Lopullisen kuormitettavan koekappaleen pituus on 150 mm. Upotuskokeessa käytettiin 20°C vesijohtovettä, jonka lämpötila mitattiin pistolämpömittarilla (kuva 19).
KUVA 18. Upotuskoekappaleiden sijoittelu altaassa (Tommi Ruotsila 2015)
KUVA 19. Testo 905-T1 –pistolämpömittari (Tommi Ruotsila 2015)
Koekappaleet kuormitettiin Zwick/Roell Amsler 250 –taivutuskehällä (kuva 20). Testi
tehtiin vakionopeudella 80mm/min siten, että taivutuskehä lopettaa kuormittamisen kun
voima on laskenut 50 % maksimivoimasta. Laite antoi testiraporttiin suoraan maksimivoiman, muodonmuutoksen maksimivoiman hetkellä, lopetushetken voiman ja muodonmuutoksen lopetushetkellä sekä näistä keskiarvot ja keskihajonnat sarjoittain. Kokeen ensimmäisessä osassa koekappaleen päälle asetettiin 21mm x 100mm x 200mm vaneri
kuormituksen tasaisen jakautumisen varmistamiseksi. Toisessa osassa vastaava kuormia
jakava levy oli betonikoekappaleen vetokoelaitteen teräksinen aluslevy.
KUVA 20. Sarjojen U0 ja U1 koestustilanne (Tommi Ruotsila 2016)
Pintakovuus
sahatavaran pintakovuutta kohtisuoraan syitä vastaan upotuskokeen jälkeen. Vertailuryhmänä olivat kuivissa sisätiloissa varastoidut koekappaleet. Kokeen taustailmiönä oli sillan syrjälankkukannen mekaaninen kuluminen ajoneuvoliikenteen vaikutuksesta. Kokeesta raportoitiin puun kosteuspitoisuuden vaikutus pintakovuuteen.
Koe toteutettiin U0D- ja U1D-sarjoille ennen niiden kuormittamista puristusmurtoon asti.
Pintakovuuden määritelmänä tässä kokeessa käytettiin pienelle pinta-alalle kohdistuvaa
puristusjännitystä. Menetelmässä koekappaleen pintapuun puoleiseen lapepintaan painetaan 10mm syvyyteen halkaisijaltaan 10mm pyöreä alumiinitanko. Jokaiseen koekappaleeseen tehtiin kaksi painallusta. Koekappaleet kuormitettiin Zwick/Roell Amsler 250 –
taivutuskehällä (kuva 21). Testi tehtiin vakionopeudella 40mm/min siten, että taivutuskehä lopettaa kuormittamisen kun tunkeuma puuhun on 10mm. Laite antoi testiraporttiin
suoraan maksimivoiman, josta laskettiin lujuus neliömillimetriä kohti. Standardin mukaista testilaitetta ei saatu käyttöön laboratoriokokeiden aikataulun puitteissa, joten testi
tehtiin soveltavana.
KUVA 21. Pintakovuuden koestustilanne (Tommi Ruotsila 2016)
Mittaukset In-situ
Kannen pintalämpötilan ja –kosteuden seurannan tarkoituksena oli kartoittaa mahdollisia
kosteusteknisiä riskipaikkoja seurantamittaussuunnitelman pohjaksi. Riskipaikoiksi oletettiin ajoradan reuna-alueet ja tasausviivan alue. Kattavan vertailukelpoisen datan saamiseksi vertailuarvot otettiin myös kevyen liikenteen väylän keskilinjalta ja kannen alapuolelta. Mittauspisteitä oli yhteensä 24 kpl, 20 kpl kannen päällä ja 4 kpl kannen alla
tuen 1 takana.
Kannen pintalämpötilan ja –kosteuden mittaukset
Pintalämpötilat mitattiin AGEMA TPT40 –pintalämpömittarilla, jonka toiminta perustuu
kappaleesta emittoituvan lämpösäteilyn mittaamiseen infrapunan avulla. Kaikki kappaleet, joiden lämpötila on yli absoluuttisen nollapisteen lähettävät lämpösäteilyä, jonka
voimakkuus riippuu voimakkaasti kappaleen pinnan lämpötilasta. Kaikki kappaleet siis
lähettävät lämpösäteilyä, heijastavat sitä ja päästävät tietyissä tapauksissa läpi. Emissiivisyydellä tarkoitetaan kappaleen lähettämän lämpösäteilyn suhdetta ideaalisen säteilijän
lähettämään lämpösäteilyyn, joka sisältää vain kappaleen itsensä lähettämää lämpösäteilyä. Tämä suhdeluku on kaikilla materiaaleilla välillä 0-1. Ideaalisen lämpösäteilijän
emissiivisyys on siis 1. Puun emissiivisyys on yleisesti luokkaa 0,8-0,9 eli lähes kaikki
sen lähettämä säteily on peräisin siitä itsestä. Näin ollen pinnan lämpötilan tarkkuutta
voidaan tässä tapauksessa pitää riittävänä.
Kosteudet mitattiin GANN RTU 600 –piikkimittarilla, jonka metallianturit lyödään tavoitesyvyyteen puun syysuuntaan nähden kohtisuorassa suunnassa siten, että anturit ovat
saman syyn suunnassa. Laitteen toiminta perustuu näiden kahden anturin välisen konduktanssin mittaamiseen. Materiaalin sähkönjohtavuudella ja kosteuspitoisuudella on yhteys,
ja koska laitteessa on lämpötila- ja puulajikorjaus, voidaan lähtökohtaisesti mittaria pitää
riittävän luotettavana. Etenkin kun laitteen antama lukema on suoraan painoprosentteja,
ei mittaajalle jää tulosten laskemista ja näin ollen virheen mahdollisuus pienenee.
Koska piikkimittarin toiminta kuitenkin perustuu materiaalin sähkönjohtavuuteen ja sillassa käytetyn puun kyllästysaineen tehoaineina ovat kupariyhdisteet, jotka voivat metalliyhdisteinä vääristää sähkönjohtavuutta verrattuna kyllästämättömään puuhun, koettiin
tarpeelliseksi arvioida mittarin luotettavuutta punnitus-kuivauskokeella, joka on luotettavampi kosteuspitoisuuden mittausmenetelmä. Koe järjestettiin Tampereen ammattikorkeakoulun rakennuslaboratoriossa. Kokeessa päätettiin arvioida 30 näytettä (dimensiot
50 x 150 x 100), joista otettiin kosteudet piikkimittarilla ja verrattiin niitä punnitus-kuivausmenetelmän tuloksiin. Lähtökohtana olivat kolmenlaiset olosuhteet, joissa näytteet
oli varastoitu tasapainokosteuden saavuttamiseksi. Koekappaleet 1-10 olivat KL 2 mukaisissa olosuhteissa eli ulkokuiva, 11-20 olivat KL 3 mukaisissa olosuhteissa eli säälle
alttiina ja 21-30 olivat KL 1 mukaisesti kuivissa sisätiloissa. Kokeessa käytetty uuni oli
Termaks TS 8056. Kuivauslämpötila oli vakio, 70°C. Tulokset esitetty luvussa 5.1.1
(pöytäkirja liitteessä 1).
KOEKAPPALEIDEN TULOKSET
Laskennalliset lujuudet
Kokeen laskennalliset lujuudet perustuivat kuorman aikaluokasta ja rakenteen käyttöluokasta riippuvan avulla redusoituun ominaisarvoon, varmuuskertoimia ei käytetty (kuorman muunnoskertoimen aikaluokka hetkellinen, rakenteen käyttöluokka 3). Tämä ominaisarvo perustuu tilastolliseen olettamukseen, että kestävyyksien hajonta noudattaa normaalijakaumaa, jossa kestävyyden ominaisarvo sijoittuu 5 % fraktiiliin. Ominaisarvot
kestävyyksien laskennassa standardin SFS EN-1995-1-1:2014 mukaan. Kestävyydet olivat perusmuodoltaan seuraavia.
on kuorman keston ja kosteuspitoisuuden huomioiva muunnoskerroin (taulukko 7).
on kestävyysominaisuuden ominaisarvo
TAULUKKO 7. Muunnoskertoimen arvot (SFS-EN 1995-1-1:2014, Taul. 3.1)
Standardin SFS-EN 1995-1-1:2014 mukainen naulaliitoksen mitoitus perustuu puurakenteiden yleiseen puikkoliitosteoriaan. Edellytyksenä on liittimien vähintään standardin
mukaiset väli- ja reunaetäisyydet. Hoikilla liittimillä toteutetun leikkausliitoksen kestävyys määräytyy puun reunapuristuslujuuden sekä liittimen poikittaisen kestävyyden ja
ulosvetolujuuden perusteella. Liitoksen murtuminen voi johtua yleisesti minkä tahansa
liitososan kestävyyden ylittyessä. Tyypilliset murtotavat esitetty kuvassa 22.
KUVA 22. Puuosien välisten liitosten murtumistavat, yksileikkeiset liitokset (SFS-EN
1995-1-1:2014, ote kuvasta 8.2)
Leikkausliitoksen kestävyyden laskennassa on käytetty standardin SFS-EN 1995-11:2014 mukaan hoikille liittimille määrääväksi tulevaa laskentakaavaa. Tätä vastaava tyypillinen murtotapa on kuvassa X tapaus f. Kaavan mukaan leikkausliitoksen kestävyyden
heikoin liitososa on metallinen liitin, joka ylittää myötörajan ennen puun reunapuristuslujuuden ylittymistä. Tähän vaikuttaa myös liittimen ulosvetolujuus.
Koko liitoksen redusoitu leikkauskestävyys 6,, apusuureineen on taulukoitu molempien pinnoitetyyppien osalta (taulukko 8). Yhden naulan redusoitu leikkauskestävyys
yhtä leikkaustasoa kohti saatiin kaavasta (2). Kaavassa huomioidaan liitoksen kosteusmuodonmuutokset muunnoskertoimella  .
,, =  ,
on kuorman keston ja kosteuspitoisuuden huomioiva muunnoskerroin (taulukko 7)
on yhden naulan leikkauskestävyys yhtä leikkaustasoa kohti [N]
Yhden naulan leikkauskestävyyden ominaisarvo yhtä leikkaustasoa kohti saadaan kaavasta (3). Siihen vaikuttaa puun reunapuristuslujuus, naulan myötömomentti ja ulosvetolujuus. Tekijä  huomioi liittimin yhdistettyjen puuosien erilaiset reunapuristuslujuudet,
mikäli liitetyt puuosat ovat tiheydeltään erilaiset. Tässä tapauksessa puuosien tiheydet
olivat samat. Myötömomentti kuvaa rajaa, jolloin liitin on täysin plastisoitunut poikittaisen kuorman vaikutuksesta. Tämän rajan määritykseen löytyy ohje standardista SFS-EN
1995-1-1:2014, mutta tässä tapauksessa myötömomenttien arvot saatiin suoraan naulojen
valmistajalta. Koska kokeessa käytetyt naulat olivat eri materiaaleista, niiden myötömomentti oli erilainen. Puun reunapuristuslujuus vastustaa liittimen puun reunaan aiheuttamaa painetta liitossiirtymän kasvaessa. Kaavassa (3) ensimmäisten tekijöiden tulo kuvaa
liitoksen puhdasta leikkauskestävyyttä ja viimeinen tekijä liittimen kestävyyttä ulosvedon
aksiaalisille voimille.
, = 1,15√
√2, ℎ,1,  +
ℎ,1,
on puun reunapuristuslujuuden ominaisarvo
on yhteen liitettyjen puusauvojen reunapuristuslujuuksien suhde
myötömomentin
on liittimen halkaisija [mm]
on liittimen ulosvetokestävyyden ominaisarvo
Puusauvan reunapuristuslujuudelle ilman reikien esiporausta on voimassa kaava (4) edellyttäen, että liitinten paksuus on korkeintaan 8 mm. Reunapuristuslujuuden yksikkö on
N/mm2. Sen suuruuteen vaikuttaa liitetyn puuosan tiheys sekä puuosan reunaan painetta
aiheuttavan liittimen halkaisija.
ℎ, = 0,082  −0,3
on puun tiheyden ominaisarvo [kg/m3]
Ulosvetokestävyyden ominaisarvon kaavassa (5) määritetään vedetäänkö liittimen kärki
ulos puuosasta vai vedetäänkö liitin kannan puolelta kokonaan toisen puuosan läpi. Tähän
vaikuttaa ulosvetolujuus (6) ja läpivetolujuus (7), joiden edellytyksenä on kärjenpuolen
tunkeuma ≥ 12. Liitettävien puuosien tiheyksien ollessa samoja, läpivetolujuus on 3,5kertainen verrattuna ulosvetolujuuteen. Näin ollen tässä tapauksessa, kun liittimien ja
puuosien dimensiot olivat liitoksen mitoitettavuuden kannalta enemmän kuin minimiarvot, ulosvetolujuudesta riippuva tulo ,  muodostui määrääväksi ulosvetokestävyyden ominaisarvon , määrityksessä.
, =  {
,  + ℎ, ℎ 2
on liittimen kärjenpuoleisen ulosvetolujuuden
ominaisarvo [N/mm2]
on kärjenpuoleinen tunkeuma [mm]
on kannanpuoleisen puun paksuus [mm]
on kannanpuoleisen läpivetolujuuden ominaisarvo [N/mm2]
on naulan kannan halkaisija [mm]
, = 20 ∙ 10−6  2
ℎ, = 70 ∙ 10−6  2
TAULUKKO 8. Liitoksen mitoitusparametrit ja kestävyydet
Parametrit ja kestävyydet
6n 3,1 x 90 KS
6n 3,1, x 90 RST
, [N/mm2]
ℎ, [N/mm2]
, [N]
, [Nmm]
,, [N]
6,, [N]
Materiaalikestävyys koekappaleille laskettu standardin SFS EN-1995-1-1:2014 mukaan.
Tukipainekertoimia ei huomioitu, koska kuormitustavasta johtuen kuormitukset eivät
päässeet jakautumaan koekappaleen sisällä. Tällöin puristuskestävyys saatiin kaavasta (8)
seuraavasti. Koekappaleiden mittasuhteiden vuoksi stabiliteetin menetys ei ollut määräävä. Puun puristuslujuuden ominaisarvo syitä vastaan kohtisuorassa suunnassa on saatu
RIL 205-1-2009 taulukosta 3.3S. (RIL 205-1-2009, 47)
,90,, =  ,90,
,90,, = 0,9 ∙ 2,7 /2
,90,, = 2,43 /2
on puun puristuslujuus syitä vastaan kohtisuorassa suunnassa [N/mm2]
Laboratoriotutkimuksissa määritettiin saatujen murtokuormien perusteella murtojännitysten ominaisarvot. Nämä ominaisarvot perustuivat tilastolliseen olettamukseen, että
kestävyyksien hajonta noudattaa normaalijakaumaa, jossa kestävyyden ominaisarvo sijoittuu 5 % fraktiiliin. Tuloksista laadittiin yhteenveto (liite 2). Parametrien vaikutuksia
kestävyyksiin on pohdittu sekä kuvattu koekappaleiden käyttäytymistä kuormituksessa.
Sarjan KS-1 olosuhdekäsittelyssä ilmeni ennakoimaton sähkökatko, jonka aikana olosuhdekaappi oli pois päältä 26,5 tuntia. Tämän jälkeen ohjelma aloitettiin alusta. Jotta KS- ja
RST-sarjat olisivat vertailukelpoisia, simuloitiin sähkökatkos täsmälleen saman pituisena
myös sarjalle RST-1. Toteutuneen käsittelyn pituus 670 tuntia (taulukko 9).
TAULUKKO 9. Toteutuneen olosuhdekäsittelyn kulku
Ajanjakso [h]
suunniteltu käsittely alkaen portaasta 1
sähkökatkos, sääkaappi pois päältä
Olosuhdekaappiin sarjan RST-1 kanssa samaan aikaan asetetun loggerin tallentamat 1.
syklin olosuhteet ovat kuviossa 1. Kuvaajasta näkyy että suhteellinen kosteus ei pienillä
lämpötiloilla nouse ohjelmoituun maksimiarvoon. Tavoitteena suurilla ja nopeilla kosteus- ja lämpötilamuutoksilla oli saavuttaa kastepiste kosteuden kondensoitumiseksi koekappaleeseen ja liittimiin sekä myös nopea kuivaava vaikutus, eli tehostaa luontaisia
säärasituksia. Kuvaajan vihreä kastepistettä esittävä viiva kävi kerran tunnissa lähellä
lämpötilaa esittävää punaista viivaa. Puun pinnan lämpötila reagoi viiveellä ilman lämpötilan muutoksiin, joten varmuudella voitiin todeta kondenssia tapahtunen. Puun tasapainokosteuden vaihteluihin ei tässä keskitytty. Sääkaapin oma lämpötila- ja kosteusanturi sijaitsi kammion oikeassa ylänurkassa. Tästä johtuen kaapin toimintaa ohjaavat olo-
suhteet voivat olla hieman erilaiset verrattuna kammion keskeltä mitattuihin olosuhteisiin. Myös näiden kahden mittaustavan toimintaperiaatteissa oli eroa, joten erot saattavat
johtua myös siitä.
KUVIO 1. Loggerin todentamat 1. syklin olosuhteet
Liitosten kuormittaminen eteni suunnitellusti kaikilla neljällä sarjalla. Sarjojen testiraportit esitetty liitteessä 3. Kuviossa 2 on KS0-sarjan kuvaaja, joka oli tavanomainen voimasiirtymä –kuvaaja liitoskokeista. Kuvaajasta nähdään, kuinka voima kasvaa lineaarisesti
suhteessa siirtymään liitinten ollessa puhtaasti leikkausrasitettuja. Kulmakertoimen
muuttuessa tullaan alueelle, jossa liittimet saavat myös aksiaalisen voimakomponentin.
Tämä tarkoittaa sitä, että siirtymän kasvaessa liittimet ottavat yhä vähemmän leikkausrasitusta ja yhä enemmän aksiaalista voimaa. Tästä syystä testin liitoksen maksimikuormaa
tarkastellaan murtokuormana. Lopulta liitoksen koossa pysyminen on lähes kokonaan aksiaalisen kestävyyden eli ulosvetokestävyyden varassa, joka on huomattavasti pienempi
kuin leikkauskestävyys sileiden naulojen tapauksessa. Tällainen sitkeä puikkoliitosteorian mukainen murtotapa (kuva 23) edellytti, että kuormitusnopeus oli riittävän maltillinen, jotta liittimillä on aikaa siirtyä myötöön.
KUVIO 2. Sarjan KS0 voima-siirtymäkuvaaja
KUVA 23. Liitoskoekappaleiden liittimien tavanomainen murtotapa (Tommi Ruotsila
Liitosten kosteuspitoisuudet ja kestävyydet, sekä niistä johdetut ominaisarvot on taulukoitu (liite 4). Havaittuja pintalämpötiloja ei ole tässä esitetty, koska niillä oli merkitystä
vain piikkimittarilla mitattujen kosteuksien lämpötilakorjauksessa. 5 % fraktiilia vastaavat ominaisarvot määritettiin taulukkolaskentaohjelmalla. Todennettujen kosteuspitoisuuksien ja kestävyyksien perusteella kosteuspitoisuudella ei havaittu selvää korrelaatiota
kestävyyteen (kuvio 4), vaan taustalla vaikuttavat muut seikat. Puun kosteuspitoisuus oli
pyritty vakioimaan testissä, jotta sen vaikutus olisi minimaalinen. Pienehköstä hajonnasta
riippumatta kosteus ei näyttänyt olevan määräävin parametri liitoksen kestävyydelle.
Tarkasteltaessa olosuhderasitettujen liitoskoekappaleiden kestävyyksiä (kuvio 3) huomattiin seuraavaa: kuumasinkityn 1-ryhmän kestävyyden ominaisarvo oli yli 5 % suurempi kuin ruostumattoman teräksen 1-ryhmän, vaikka teoriassa ruostumaton teräs materiaalina kestää kuumasinkitystä paremmin syövyttäviä aineita ja kosteusrasitusta. Tämä
johtui todennäköisesti liittimen pinnan karheuden eroista. Vaikka molemmat liitintyypit
olivat sileitä, on kuumasinkitty pinnoite karheampi verrattuna ruostumattomaan teräkseen. Tämä johtuu niiden valmistustekniikasta. Kuumasinkitys tehdään upottamalla liitin
sulaan sinkkiin standardin mukaisesti pienet pinnankarheudet sallien. Ruostumaton teräsliitin vedetään oikeaan paksuuteen materiaalivalmiista teräslankakelasta. Erilainen pinnankarheus antoi erisuuruisen tartunnan, joka vaikutti aksiaaliseen komponenttiin eli
ulosvetokestävyyteen.
Jotta pinnankarheuden vaikutus voitiin jättää tarkastelussa huomiotta, tuli tuloksia tarkastella liitintyypeittäin. Kuumasinkityn KS1-ryhmän kestävyyden ominaisarvon ero verrattuna KS0-ryhmään oli yli 18 %. Olosuhdekäsittely siis heikensi kestävyyttä lähes viidenneksellä. Vastaava luku ruostumattomalla teräksellä oli hieman yli 7 prosenttia, mutta
olosuhdekäsiteltyjen koekappaleiden hyväksi. Tämä ei tarkoittanut sitä, että olosuhdekäsittely olisi parantanut kestävyyttä. RST0-sarjan kosteuspitoisuuksien keskiarvo oli selvästi liitoskokeiden pienin ja kosteuspitoisuuksien keskihajonnat olivat sekä RST0- että
RST1-sarjalla hieman yli 7 %. Kosteuspitoisuuden ollessa alle 30 % puu alkaa kutistumaan ja tämä voi aiheuttaa liitokseen lisäjännityksiä, jotka heikentävät kestävyyttä. Toisin sanoen voitiin vetää johtopäätös, että olosuhdekäsittely ei ollut vaikuttanut ruostumattoman teräksen kestävyyteen. Korroosion voitiin katsoa heikentäneen kuumasinkittyjä
liittimiä, koska kaikki muut parametrit pystyttiin poissulkemaan KS0- ja KS1-ryhmien
ominaisarvojen kestävyyseroissa.
Leikkausliitosten kestävyydet
Kestävyys [N]
Koekappaleen järjestysnumero
KUVIO 3. Leikkausliitosten kestävyydet sarjoittain
Liitoksien leikkauskestävyydet kosteuspitoisuuksien
Kosteuspitoisuus [paino%]
KUVIO 4. Liitoksien leikkauskestävyydet kosteuspitoisuuksien funktiona
Kokeessa syntyi kahdenlaista virhettä: työvirhettä ja mittausvirhettä. Vaikka mittausvirhettä syntyi jokaisessa mittauksessa, sitä ei tässä tarkastella, sillä liitoksen dimensiot olivat puun kannalta edulliset eli pienet naulojen sijaintipoikkeamat eivät olisi muuttaneet
murtotapaa reunapuristusmurtumaksi. Lisäksi koekappaleen paikka koestustilanteessa oli
vakioitu liitinten aseman suhteen. Liittimien asemoinnissa käytettiin tarkoin esivalmistettua ohjuria, joten niiden keskinäiset etäisyydet koekappaleittain voitiin olettaa vakioiksi.
Näin ollen mittavirheiden merkitys oli mitätön. Työvirhe oli lähinnä liitinten asennus pystysuoraan arviolta ±2°. Kun tämä toleranssi oli kohtisuoraan kuormitusta vastaan, se voitiin katsoa mitättömäksi. Kuormituksen suuntaisena se lähinnä siirsi ajankohtaa, jossa
liittimeen syntyi aksiaalinen voimakomponentti. Hoikkuutensa vuoksi liitinten ei voitu
olettaa olleen riittävän jäykkiä estääkseen tasaisen siirtymän ja sitä kautta vaikuttavan
kestävyyksiin. Näin ollen käsitellään virhettä tilastollisena. Alla on esitetty sarjojen keskiarvot ja keskihajonnat (taulukko 10).
TAULUKKO 10. Liitoskoekappaleiden kosteuksien ja kestävyyksien keskiarvot ja keskihajonnat sarjoittain
Sarja Kosteus [paino%]
KESKIHAJONNAT
Kosteus [paino%]
Kestävyys [%]
Välittömästi upotusaltaasta noston jälkeen sarjan U1 koekappaleista sahattiin massatut
päät pois, jonka jälkeen mitattiin kappaleiden kosteuspitoisuudet piikkimittarilla. Heti tämän jälkeen koekappaleet puristettiin murtoon asti. Testi lopetettiin, jos muodonmuutokset kasvoivat koetulosten kannalta tarpeettoman suuriksi. Koekappaleiden asema kuormitukseen nähden onnistuttiin vakioimaan. Sahauksessa syntyvällä lämmöllä on varmasti
koekappaletta kuivattava vaikutus, mutta sitä ei tässä huomioida, koska kosteuspitoisuus
mitattiin sahauksen jälkeen.
Murtokuorman määrittäminen ei ollut yksiselitteistä, koska murto tapahtui kimmoisen
alueen jälkeen kun kappale siirtyi myötöön jolloin puristuman kasvaessa myös leveys
kasvoi. Näin ollen puristuspintakin kasvoi ja edelleen puristuman kasvaessa syyt menivät
kasaan ja puu lujittui. Murtokuormaksi tulkittiin voima-muodonmuutoskuvaajan kohta,
jossa kimmoisen alueen kulmakerroin puolittuu.
Kuivissa sisätiloissa varastoiduissa koekappaleissa tämä raja oli hieman selvempi kuin
vesiupotuksessa olleilla kappaleilla (kuviot 5 ja 6). Kun 0-sarjan koekappaleet siirtyivät
kuormituksen aikana kimmoiselta alueelta plastiselle alueelle, tuli niihin myös näkyviä
muodonmuutoksia (kuvio 5). Kappaleiden korkeuden muuttuessa poikkileikkauksen keskikohta alkoi pullistumaan ulospäin aiheuttaen vetojännityksiä syitä vastaan kohtisuorassa suunnassa. Koska puun vetokestävyys syitä vastaan kohtisuoraan on pieni, muodostui säteen suunnassa selviä halkeamia jo suhteellisen pienillä muodonmuutoksilla, jopa
osia koekappaleista murtui irti. Nämä näkyivät myös voima-muodonmuutoskuvaajissa
kulmakertoimen muutoksina negatiivisiksi. Koska testissä kuormituksen suuruus riippui
puun kyvystä vastustaa sitä (kuormituksen vakionopeus), puun oli mahdollista lujittua
uudestaan halkeamien syntymisen jälkeen ja kasvattaa testin voimaa, jolloin kulmakerroin muuttui positiiviseksi.
Upotuskoekappaleilla tämä kimmoisen ja plastisen alueen rajapinta ei ollut selkeä (kuvio
6). Koekappaleilla ei havaittu selviä halkeamia ennen suuria muodonmuutoksia. Vesiupotuksen aikana imeytynyt vesi pääsi poistumaan kuormituksen aikana. Suuri kosteuspitoisuus todennäköisesti pienensi syitä vastaa kohtisuoria jännityshuippuja, jonka vuoksi halkeamia ei syntynyt. Koekappaleet käyttäytyivät suorastaan elastisesti, mikä mahdollisti
kuvaajan kulmakertoimen pysymisen positiivisena pitkään eli testin voima kasvoi muodonmuutoksen kasvaessa. Kuitenkin kimmoisen alueen raja, josta murtokuorma määritettiin, sijoittui voima-akselilla merkittävästi alemmas kuin 0-ryhmillä. Sarjojen testiraportit liitteessä 5.
KUVIO 5. U0-sarjan koekappaleiden 11-20 voima-muodonmuutoskäyrät
KUVIO 6. U1-sarjan koekappaleiden 1-10 voima-muodonmuutoskäyrät
Sarjojen U0 ja U1 kosteuspitoisuudet ja kestävyydet, sekä niistä johdetut ominaisarvot
on taulukoitu (liite 6). Puristuslujuus on määritetty taulukkolaskentaohjelmalla murtokuorman suhteesta puristuspinta-alaan, joka oli 7500 mm2. 5 % fraktiilia vastaavat ominaisarvot määritettiin taulukkolaskentaohjelmalla. Todennettuja pintalämpötiloja ei ole
tässä esitetty, koska niillä oli merkitystä vain piikkimittarilla todennettujen kosteuksien
lämpötilakorjauksessa.
Sarjan U1D koekappaleista sahattiin massatut päät pois, jonka jälkeen mitattiin kappaleiden kosteuspitoisuudet piikkimittarilla. Sahauksessa syntyvällä lämmöllä on varmasti
mitattiin sahauksen jälkeen. Heti tämän jälkeen koekappaleet liitettiin toisiinsa naulalii-
toksella poikittaisen deformaation estämiseksi ja suljettiin tiiviisti muovipusseihin kosteuden haihtumisen estämiseksi. Tämän jälkeen koekappaleille tehtiin pintakovuuskoestus ja puristettiin murtoon asti. Koekappaleiden asema kuormitukseen nähden onnistuttiin vakioimaan.
Sarjojen U0D ja U1D puristusmurtokuormat täytyi approksimoida sarjojen U0 ja U1 tapaan. Kuviossa 7 on U0D-sarjan voima-muodonmuutoskuvaaja ja kuviossa 8 on U1Dsarjan voima-muodonmuutoskuvaaja. U0D-sarjan koekappaleet käyttäytyivät kuormituksessa hieman erilailla kuin U0-sarjan koekappaleet. Liittimet ottivat suhteellisen tasaisesti aksiaalista voimaa puristuman kasvaessa syntyneiden pullistumien johdosta. Joissain koekappaleissa oli epähomogeenisuudesta johtuvia heikompia kohtia, jotka murtuivat irti syitä vastaan kohtisuorien vetojännitysten vuoksi. Tällöin koekappaleen toinen
puolisko muodostui heikommaksi ja sen puristuma kasvoi nopeammin suhteessa viereiseen osaan. Tämä aiheutti puristuskoekappaleiden kiertymistä poikkileikkauksen painopisteakselin suhteen, jolloin liittimet saivat myös leikkausvoimakomponentin. Tämä tarkoittaa myös sitä, että U0D-sarjalla on enemmän plastista muodonmuutoskykyä verrattuna U0-sarjaan. Mekaanisin liittimin yhdistetyt puristuskoekappaleet siis toimivat sitkeämmin kuin yksittäiset, kun puhutaan KL1 mukaisista olosuhteista. U1D-sarjan käyttäytyminen kuormituksen aikana oli samankaltaista U1-sarjan kanssa. Liittimet toimivat lähes yksinomaan aksiaalisille voimille koekappaleiden osien minimaalisten puristumaerojen vuoksi. U1D-koekappaleista ei murtunut paloja irti (kuva 24). Sarjojen testiraportit
KUVIO 7. Sarjan U0D voima-muodonmuutoskäyrät puristuksessa
KUVIO 8. Sarjan U1D voima-muodonmuutoskäyrät puristuksessa
Sarjojen U0D ja U1D kosteuspitoisuudet ja kestävyydet, sekä niistä johdetut ominaisarvot on taulukoitu (liite 8). Puristuslujuus on määritetty taulukkolaskentaohjelmalla murtokuorman suhteesta puristuspinta-alaan, joka oli 15000 mm2. 5 % fraktiilia vastaavat
ominaisarvot määritettiin taulukkolaskentaohjelmalla. Todennettuja pintalämpötiloja ei
ole tässä esitetty, koska niillä oli merkitystä vain piikkimittarilla todennettujen kosteuksien lämpötilakorjauksessa.
Vertailuryhmien ja vesiupotettujen sarjojen tuloksissa määräävin parametri oli kosteuspitoisuus, jonka vaikutukset olivat kiistattomat (kuvio 9), vaikkei kosteuspitoisuudella
havaittu lineaarista korrelaatiota kestävyyteen (kuvio 10). U0-sarjan puristuskestävyyden
ominaisarvo oli yli 120 % suurempi kuin U1-sarjan eli enemmän kuin kaksinkertainen.
Vastaava luku U0D sarjalla oli yli 160 %. Vastoin odotuksia U1D ominaisarvo oli pienempi kuin U1 ominaisarvo. Tämä voi johtua U1D-sarjan pidemmästä vesiupotusajasta
ja siitä johtuneista suuremmista kosteuspitoisuuksista, sillä KL1 mukaisten kuivien koekappaleiden kestävyyksien ominaisarvot sijoittuivat paremmuusjärjestykseen odotetusti.
Vesiupotetuilla koekappaleilla kestävyyksien hajonta oli pienempi. Syynä voi olla kasvaneen kosteuspitoisuuden aiheuttama kitkan väheneminen solutasolla. Kappaleen puristuessa syyt pääsivät liikkumaan toisiinsa nähden pienemmällä kitkalla, joka pienensi jännityshuippuja. Tämän vuoksi puun luontainen vikaisuus ei aiheuta niin suurta hajontaa, sillä
vikakohdat ovat yleensä lujuusmielessä puun heikoimmat kohdat. Todennäköisesti solutason pienentyneestä kitkasta johtuen myös U1D-sarjan muodonmuutokset palautuivat
lähes kokonaan, vaikka kestävyys menetettiin pysyvästi. Tarkastellessa U0-sarjaa ja
U0D-sarjaa tai vastaavia vesiupotettuja koekappaleita, yhtenä tuloksiin mahdollisesti vaikuttavana seikkana oli erilaiset kuormantasauslevyt. U0- ja U1-sarjoilla vaneri, U0D- ja
U1D-sarjoilla metallilevy, joilla oli keskenään poikkeavat kitkaominaisuudet. Tämäkin
tulosten poikkeavuus hukkui tulosten approksimaation tarkkuuteen, joten sen vaikutusta
ei tarkasteltu tarkemmin.
Koekappaleiden kestävyydet, puristuskoe
Kestävyys [N/mm²]
U0 ominaisarvo
U1 ominaisarvo
U0D ominaisarvo
U1D ominaisarvo
KUVIO 9. Puristuskoekappaleiden kestävyydet sarjoittain
Koekappaleiden kestävyydet kosteuspitoisuuden funktiona,
KUVIO 10. Puristuskoekappaleiden kestävyydet kosteuspitoisuuden funktiona
KUVA 24. Puristuskoekappaleita välittömästi kokeen jälkeen. yl.vas. U0D, yl.oik. U0 110, al.vas. U1D ja al.oik. U1 1-10
Tässä kokeessa syntyi vain mittausvirhettä jokaisessa mittauksessa. Lisäksi vesiupotettujen koekappaleiden muodonmuutos upotuksen aikana voitiin lukea systemaattiseksi virheeksi jokaisen upotuskoekappaleen kohdalla. Tämä oli kuitenkin kokeen tulosten kannalta merkityksetön, sillä tulokset oli approksimoitu voima-muodonmuutoskuvaajista
suhteella kohdasta, jossa kimmoisen alueen kulmakerroin puolittui. Näin ollen virhetarkastelua ei voitu järkevässä mittakaavassa toteuttaa, vaan tuloksia pohdittiin kriittisesti
useista näkökulmista. Alla esitetty keskiarvot ja –hajonnat sarjoittain (taulukko 11).
TAULUKKO 11. Puristuskoekappaleiden kosteuksien ja kestävyyksien keskiarvot ja
keskihajonnat sarjoittain
Kestävyys [N/mm2]
Sarja kosteus [paino%] Tod. Kestävyys [N] Tod. Kestävyys [N/mm2]
0,72 (17,0 %)
0,22 (11,8 %)
0,40 (9,2 %)
0,26 (14,1 %)
Pintakovuus koestettiin sarjoista U0D ja U1D. Pintakovuus neliömillimetriä kohti on
määritetty taulukkolaskentaohjelmalla maksimikuorman suhteesta puristuspinta-alaan,
joka oli 78,54 mm2. 5 % fraktiilia vastaavat ominaisarvot määritettiin taulukkolaskentaohjelmalla. Todennettuja pintalämpötiloja ei ole tässä esitetty, koska niillä oli merkitystä
vain piikkimittarilla todennettujen kosteuksien lämpötilakorjauksessa.
Testin voima oli nousujohteinen suhteessa muodonmuutokseen molemmilla sarjoilla (kuviot 11 ja 12). Kuvaajista voidaan kuitenkin kiistatta todeta, että kuvaajien kulmakerroin
ei ollut aina positiivinen. Kun kuormitusnopeus oli vakio, puun lujuus vastusti testin voimaa siten, että kovempaan kohtaa tarvittiin enemmän voimaa ja vastaavasti pehmeämpään kohtaa vähemmän. Tästä syystä puun luonnollinen epähomogeenisuus aiheutti
pientä vertikaalia liikettä kuvaajiin eikä voima-muodonmuutosyhteys ollut täysin lineaarinen. Kokeesta rekisteröitiin muutamia keskivertoa parempia pintakovuuksia, joiden tapauksessa syyksi voitiin olettaa läheinen oksan kohta. Oksien syysuunta oli osittain kuormituksen suuntainen ja näin ollen lujuus oli suurempi.
KUVIO 11. Sarjan U0D voima-muodonmuutoskäyrät pintakovuuden koestuksessa
KUVIO 12. Sarjan U1D voima-muodonmuutoskäyrät pintakovuuden koestuksessa
Kokeessa sarjojen pintakovuuksien määräävin parametri oli selvästi kosteuspitoisuus. Lähes kaikki muut parametrit oli pystytty vakioimaan. Kosteuspitoisuuden ja pintakovuuden välillä ei havaittu lineaarista korrelaatiota (kuvio 13), sillä sarjojen kosteuspitoisuudet
olivat skaalan eri ääripäissä eli luotettavaa regressiosuoraa ei voitu kuvaan asettaa. U0Dsarjan pintakovuuden ominaisarvo oli noin 30 % suurempi kuin U1D-sarjan. Tämä tarkoittaa yksinkertaistettuna sitä, että puun pinta pehmenee kosteuspitoisuuden kasvaessa.
Tätä tuki myös painaumajäljet (kuva 25). U0D-sarjan tyypillinen jälki oli 10 mm syvä,
teräväreunainen lieriön mallinen painauma kun taas U1D-sarjalla syvyys oli tyypillisesti
3 – 5 mm, myös painauman reunat olivat painuneet hieman, jälki ei ollut tarkasti rajattu.
Tämä tarkoittaa sitä, että tapahtunut 10 mm muodonmuutos oli osin palautunut. Saman
kohdan kovuuden ei kuitenkaan voida olettaa samalla tavalla osin palautuneen. Eli mikäli
kuormitus olisi tehty uudestaan samasta kohdasta, voima olisi todennäköisesti ollut merkittävästi pienempi, koska puun solurakenne oli jo kerran rikottu vaikka näennäistä palautumista oli tapahtunut. Sarjojen testiraportit liitteessä 9. Koekappaleiden kosteudet ja
kestävyydet, sekä niistä johdetut ominaisarvot on taulukoitu liitteessä 10.
Koekappaleiden kestävyydet kosteuspitoisuuden
funktiona, pintakovuuskoe
0,0 20,0 40,0 60,0 80,0 100,0 120,0 140,0 160,0 180,0 200,0
Koesteuspitoisuus [paino%]
KUVIO 13. Pintakovuudet kosteuspitoisuuden funktiona sekä kestävyyksien ominaisarvot
KUVA 25. Pintakovuustestin tyypilliset painantajäljet, U0D, U1D (Tommi Ruotsila
Tässä kokeessa syntyi mittausvirhettä jokaisessa mittauksessa. Lisäksi vesiupotettujen
koekappaleiden muodonmuutos upotuksen aikana voitiin lukea systemaattiseksi virheeksi jokaisen upotuskoekappaleen kohdalla. Tämä oli kuitenkin kokeen tulosten kan-
nalta merkityksetön, sillä merkittävin virhemahdollisuus oli aluminiitangon pystysuoruus. Tuloksiin saattoi vaikuttaa, mikäli tanko pääsi painumaan hieman reuna edellä puuhun. Tällöin voima olisi pienempi. Tämänkin virheen vaikutukset olisivat suhteellisen
minimaaliset kokonaisuuden kannalta, joten virhetarkastelua ei tehty numeerisesti. Virheeseen on keskitytty lähinnä tilastollisesti keskiarvojen ja –hajontojen avulla (taulukko
TAULUKKO 12. Pintakovuuskoekappaleiden kosteuksien ja kestävyyksien keskiarvot ja
Sarja kosteus [paino%] Kestävyys [N] Kestävyys [N/mm2]
4357,04
11,74 (21,2 %)
8,62 (20,2 %)
Tässä luvussa on vertailtu koetuloksia laskennallisiin tuloksiin. Taustailmiöitä sekä niiden vaikutuksia on pohdittu laskennallisten ja todellisten kestävyyksien näkökulmasta.
Pintakovuuden osalta laskennallisia tarkasteluja ei ole tehty, koska menetelmä oli soveltava. Kaikki testisarjat olivat niin pieniä, ettei niiden perusteella ole tehty suuria yleistyksiä rakenteen tai materiaalin käyttäytymisestä. Ne kuitenkin käyttäytyvät luonnonlakien
mukaan, joten ilmiöitä on kuvailtu eri näkökulmista kokonaiskuvan aikaansaamiseksi.
Liitoskoekappaleet murtuivat niin kuin ne oli suunniteltu murtuvaksi ja tällöin laskennallisten kestävyyksien kaavat voitiin todeta kokeeseen päteviksi. Kokein määritetyt ominaisarvot olivat kaikissa tapauksissa parempia kuin laskennalliset ominaisarvot (kuvio
14). Kuumasinkittyjen liittimien tapauksissa olosuhdekäsiteltyjen koekappaleiden määritetty kestävyyden ominaisarvo oli lähes 90 % parempi kuin laskennallinen arvo. KL1
mukaisissa olosuhteissa varastoiduista koekappaleista määritetty kestävyyden ominaisarvo oli 160 % laskennallista arvoa parempi, joten korroosio oletettavasti on heikentänyt
liittimiä. Mitään näkyvää jälkeä ei olosuhdekäsittelystä ollut liittimiin jäänyt. Tässä kokeessa jäi selvittämättä pinnoitteen paksuudet ennen ja jälkeen, sillä ne eivät suoranaisesti
anna tietoa liittimien käyttäytymisestä suolakyllästetyssä puussa pitkäaikaiskestävyyden
näkökulmasta. Pinnoitteen paksuuden voidaan kuitenkin olettaa pienentyneen heikentyneiden lujuuksien perusteella. Muutoksen suuruuteen ei otettu kantaa.
Kestävyydet [N]
Kestävyyksien ominaisarvot
13000 11800
KS0 ominaisarvo
KS1 ominaisarvo
KS laskennallinen
RST0 ominaisarvo
RST1 ominaisarvo
RST laskennallinen
KUVIO 14. Kokein määritetyt ja laskennalliset ominaisarvot sarjoittain
RST-sarjoilla olosuhdekäsitellyistä koekappaleista määritetty ominaisarvo oli hieman
alle 80 % laskennallista ominaisarvoa parempi ja vertailuryhmän ominaisarvo yli 60 %
parempi kuin laskennallinen kestävyys. Kuten jo aiemmin oli päätelty, korroosion ei voitu
olettaa heikentäneen RST-liittimiä olosuhdekäsittelyn aikana. Tällaisia liittimiä suositellaan syövyttäviin olosuhteisiin, mutta kestävyyksien perusteella ei ole perusteltua valita
suolakyllästetyn puun kanssa käytettäväksi RST-liittimiä kuumasinkittyjen sijasta syrjälankkukannen kiinnikkeiksi. Syrjälankkukannen käyttöikä tavallisesti on 25 vuotta ja
koetulosten perusteella lähtötilanteessa liitinten leikkauskestävyys on yli 2,5-kertainen
laskennalliseen leikkauskestävyyden ominaisarvoon nähden. Tähän vielä lisätään osavarmuusluvut materiaaleille ja kuormille, joten voidaan riittävällä varmuudella todeta, että
kuumasinkityt kiinnikkeet kohteessa täyttävät vaatimukset kannen käyttöiän ajan. Tilannetta saattaa parantaa vielä jos kannen kiinnikkeitä ei ole mitoitettu 100 % käyttöasteelle
KL1 mukaisissa olosuhteissa säilytettyjen vertailukoekappaleiden ominaisarvot olivat lähes 50 % ja yli 55 % laskennallisia kestävyyden ominaisarvoja suurempia (kuvio 15).
Upotuskoekappaleet sen sijaan jäivät vastoin odotuksia jopa laskennallisten ominaisarvojen alapuolelle enemmän kuin kolmanneksen. Tosin upotuskoekappaleiden kosteuspitoisuudet koestustilanteessa olivat hyvin suuria, etenkin U1D-sarjalla, jonka kosteudet
olivat luokkaa 180 – 200 paino-%. Käytännössä tällaisia kosteuspitoisuuksia ei voi sillan
kansilankuille tulla, koska se pääsee aina alapuolelta tuulettumaan. Mutta U1-sarjan kosteudet paria poikkeavaa tulosta lukuun ottamatta sijoittuivat välille 80 – 100 paino-%.
Tasapainokosteutena tällaiset pitoisuudet eivät ole mahdollisia, eli ne edellyttävät aina
kannella seisovaa vettä. Tällaisesta seisovasta vedestä tehtiin havaintoja siltapaikalla
(luku 5).
Puun todettiin aiemmin pehmenevän kosteuden vaikutuksesta. Tässä kokeessa ei ollut
riittävän laajoja testisarjoja, jotta olisi pystynyt määrittämään tarkemmin kosteuden ja
puristuskestävyyden yhteyttä. Lineaariseksi sitä ei voida olettaa, sillä syiden kyllästymiskosteus on todennäköinen käännekohta. Sitä pienemmät kosteudet syntyvät tasapainokosteutena ilman suhteellisen kosteuden vaikutuksesta ja sitä suuremmat vaativat nestemäisen veden läsnäolon. On kuitenkin varmaa, että todella suuria kosteuksia pääsee muodostumaan vain hyvin paikallisesti pienille alueille, jos kannen kosteustekninen toiminta
on kunnossa. Sillan kansi on naulattu niin tiheästi, että se mahdollistaa voimien uudelleenjakautumisen jonkin yksittäisen lankun kestävyyden ylittyessä. Lisäksi kuormitukset
ovat todellisessa tilanteessa lähtökohtaisesti hyvin lyhytaikaisia.
Kestävyydet [N/mm²]
U0, U1, laskennallinen
U0D, U1D, laskennallinen
KUVIO 15. Kokein määritetyt ja laskennalliset ominaisarvot sarjoittain
KANNEN KOSTEUSTEKNINEN TOIMINTA
Tässä osiossa tarkastellaan luvussa 3.2 esitettyjen tutkimusmenetelmien mukaisten mittausten tuloksia, sekä pohditaan niiden luotettavuutta. Tässä osiossa esitettyä mittausdataa käytettiin hyväksi syrjälankkukannen kuivatuksen toimivuuden arvioinnissa sekä seurantamittaussuunnitelman laatimisessa. Tutkimuksen pääpaino oli kosteuspitoisuuksien
seurannassa, joten pintalämpötiloja hyödynnettiin vain piikkimittarin lämpötilakorjauksessa eikä niitä ole esitetty tuloksissa. Kannen kosteus- ja lämpöelämistä ei mitattu tässä
Kannen pintalämpötilan ja –kosteuden seuranta kertamittauksin
Siltapaikalla tehtiin viisi kertamittausta, joissa mitattiin eri pisteissä pintalämpötilat ja
kosteudet. Seuraavalla sivulla oleviin kuvaajiin on koottu mittaustulokset linjoittain sillan
pituussuunnassa (mittauspisteet liitteen 11 mukaan). Kuvaajissa pisteiden väliset viivat
eivät tarkoita lineaarista yhteyttä mittauspisteiden tuloksien välillä vaan havainnollistavat
selvemmin kyseessä olevaa mittauskertaa. Kuvaajista nähdään, että merkittävää kosteuden nousua yleisellä tasolla mittauspisteissä ei ole vaan kosteudet noudattelevat vallitsevia ilman olosuhteita. Tämä tarkoittaa yksinkertaistettuna sitä, että vesi ei ole päässyt
imeytymään puuhun tehokkaasti pitkän ajan kuluessa. Tämä voi olla merkki siitä, että
kannen kuivatus toimii moitteettomasti. Kannen kuivatukseen on otettu kantaa luvussa
Syrjälankkukannen kosteudet mittauspisteittäin "ajourasta"
KUVIO 16. Syrjälankkukannen kosteudet mittauspisteittäin ”ajourasta”
Syrjälankkukannen kosteudet mittauspisteittäin ajoradan
KUVIO 17. Syrjälankkukannen kosteudet mittauspisteittäin ajoradan keskilinjalla
kaiteen vierestä
KUVIO 18. Syrjälankkukannen kosteudet mittauspisteittäin ajoradan kaiteen vierestä
Syrjälankkukannen kosteudet mittauspisteittäin kevyen
liikenteen väylällä
KUVIO 19. Syrjälankkukannen kosteudet mittauspisteittäin kevyen liikenteen väylältä
Syrjälankkukannen kosteudet mittauspisteittäin kannen
KUVIO 20. Syrjälankkukannen kosteudet mittauspisteittäin kannen alapuolella
Syrjälankkukannen kosteudet mittauspisteittäin
KUVIO 21. Kaikki mittauspisteistä saadut kosteuspitoisuudet mittauspisteittäin
Yllä olevassa pylväskaaviossa on kaikki mittausdata luokiteltuna mittauspisteittäin (kuvio 22). Mittauskerrat on koodattu samalla värillä. Kaaviosta voidaan todeta, että suurta
kosteuspitoisuuden heilahtelua ei ole havaittavissa kahden kuukauden ajalle sijoittuneessa mittauksessa. Yksi ajoradan keskilinjalta saatu arvo poikkeaa muista merkittä-
västi. Syynä voi olla mittauskohdan poikkeava sähkönjohtavuus esimerkiksi mittausreikiin joutuneesta vedestä tai paikallisesti sillan kannen virheellisesti sijoitetusta naulauksesta, jotka voivat häiritä mittausta. Kuitenkin vastaavia arvoja ei rekisteröity enää
myöhemmin mittausten aikana. Koska mittaustuloksen poikkeavuuden syytä ei riittävällä
varmuudella pystytty todentamaan, ei tulosta ollut syytä hylätä. Kaaviosta huomataan
myös että sillan kansi pääsee kuivumaan normaalisti, sillä kosteuden muutokset ovat merkittäviä mittauskertojen välillä. Toisin sanoen mittausdatan perusteella kansirakenne toimii kosteusteknisesti moitteettomasti.
Piikkimittarin luotettavuuden arvioimiseksi suoritetun punnitus-kuivauskokeen tulokset
olivat poikkeuksetta piikkimittarin arvoja pienempiä (kuvio 22). Kuviosta huomataan,
että KL2 ja KL1 mukaisten koekappaleiden (1-10, 21-20) arvot ovat lähes systemaattisesti noin 5 yksikköä piikkimittarin arvoja pienempiä, kun taas KL3 mukaisissa koekappaleissa oli suurta heittoa. Tämä voi johtua siitä, että KL1 ja KL2 olosuhteissa puun kosteus muodostui puhtaasti hygroskooppisesti tasapainokosteudeksi, kun taas KL3 olosuhteissa puun yksi syrjä oli alttiina säärasitukselle. Kuinka tasaisesti päälle satanut vesi ja
lumi oli imeytynyt puuhun, ei pysty sanomaan. Mutta varmaa on, että piikkimittari kertoo
säälle alttiista rakenteista lähinnä pintapuun kosteuksista eikä kokonaiskosteuspitoisuuksista kuten punnitus-kuivausmenetelmä. Koekappaleiden 1-10 piikkimittarilla saadut arvot olivat keskimäärin 6,8 yksikköä suurempia 0,7 yksikön keskihajonnalla. Koekappaleissa 21-30 vastaavat luvut olivat 5,2 yksikköä ja 0,9 yksikköä. Nämä erot selittyivät
kyllästysaineen sisältämän kupari(II)hydroksikarbonaatin sekä mahdollisesti muiden tehoaineiden vedestä poikkeavalla ominaiskonduktanssilla.
Puun kosteudet eri mittaustavoilla
Näytteen järjestysnumero
kosteus piikkimittarilla [paino%]
kosteus punnitus-kuivausmenetelmällä [paino%]
KUVIO 22. Painekyllästetyn puun kosteudet eri mittaustavoilla
Kuivatusjärjestelmän toimivuus
Sillan kuivatusjärjestelmää ja sen toimivuutta arvioitiin teoreettisesti, kohteessa suoritetuilla kosteusmittauksilla ja silmämääräisesti havainnoimalla. Näiden pohjalta koottiin
arvio kosteusteknisistä riskipaikoista ja analysoitiin havaittuja riskejä sekä luotiin seurantamittaussuunnitelma. Lisäksi otettiin kantaa kansirakenteen kosteustekniseen toimintaan
kansilankutuksen elinkaaren näkökulmasta.
Kuivatusjärjestelmä kohteessa
Kohteen kannessa ei ole vesieristystä eikä erillistä päällystekerrosta, joten perinteisesti
vesieristyksen päältä vettä johtavia tippuputkia ei ole. Kannessa ei myöskään ole pintavesiputkia. Näin ollen vedenpoisto tapahtuu kannen viettokaltevuuksien ja kallistusten
avulla. Ajoradan sivukaltevuus 3 % ja kevyen liikenteen väylän 2,5 %. Sillan pituussuuntainen tasaus on kupera. Käytetty kuivatusratkaisu on hyvin tyypillinen tämän kokoluokan puusilloissa, joissa sillan kansirakenteen poikkileikkaus mahdollistaa veden poistu-
misen hallitusti pituus- ja poikkisuunnassa. Huomioitavaa on, että kaide- ja suisteparrurakenteissa tulee olla riittävät aukot vedenpoiston mahdollistamiseksi (Sähköposti Vuorio
V.) Tervassillassa nämä aukot ovat metrin pituisia ja juoksevasti metrin välein.
Silmämääräinen havainnointi kohteessa
Silmämääräistä havainnointia tehtiin kohteessa aikavälillä joulukuu 2015 – helmikuu
2016. Havainnoinnin kohteena olivat sillan kannen riskipaikat kuivatuksen näkökulmasta. Merkittävä riskipaikka oli ajoradan ja kevyen liikenteen väylän taitekohta (kuvat
26 ja 27), johon vesi johdetaan sekä kevyen liikenteen väylältä että ajoradan keskilinjalta
saakka. Kerääntynyt vesi johdetaan pituussuuntaisella kaadolla pois kannelta. Taitekohtaan oli asennettu RST-kulmapelti (kuva 27), joka toimii tavallaan vesiä keräävänä kouruna. Havainnointi kuitenkin osoitti, että sadevesi kerääntyi kulmapellin ja kansilankutuksen saumaan, jossa sen oli mahdollista seistä kansilankkujen normaalin pystysuuntaisen elämisen johdosta (kuva 28). Olennaiseksi kysymykseksi muodostui, ehtiikö vesi kuivua nopeammin kuin se imeytyy kansirakenteeseen lankkujen väleistä. Vastaavasti kevyen liikenteen väylältä taitteeseen kulkeutuva vesi jää osin seisomaan pellin taakse, josta
sen on mahdollista kulkeutua hitaasti pellin ja lankutuksen välistä alemman lankutuksen
päälle ja edelleen lankkujen väleihin. Kevyen liikenteen väylän kansilankkujen päät oli
suljettu bitumimassalla, joka estää veden imeytymisen puuhun syiden suunnassa. Kosteusmittauksissa ei ilmennyt merkittävästi korkeampia kosteuspitoisuuksia taitekohdan
läheisyydestä. Näin ollen kosteusrasituksen täytyy olla hyvin paikallinen.
KUVA 26. Syrjälankkukannen poikkileikkaus (ote sillan piirustuksista, Suunnittelukide
KUVA 27. Kevyen liikenteen väylän reuna (ote sillan piirustuksista, Suunnittelukide Oy)
KUVA 28. Pellin yläosaan kevyen liikenteen väylältä kerääntynyttä vettä (Tommi Ruotsila 2015)
Kevyen liikenteen väylän reuna-alueen todettiin kuitenkin vuotavan vettä kannen läpi
koko sillan matkalla. Tämä havaittiin voimakkaasti sateisissa olosuhteissa kannen alapuolisissa mittauksissa. Johtuen kaarevista pääkannattimista, vesi kulkeutui tukialueille
T1 ja T3 (kuva 29) ja kasteli laakeritason. Liimapuupalkit ovat kuitenkin mitoituksen
näkökulmasta KL2 mukaisia rakenneosia, joten vuoto voi aiheuttaa niiden osalta kosteuspitoisuuksien nousua KL3 mukaisiin kosteuspitoisuuksiin.
KUVA 29. Tuki T1, pääkannatin ajoradan ja kevyen liikenteen väylän taitekohdan alapuolella (Tommi Ruotsila 2015)
Toinen merkittävä riskipaikka on ajoradan keskikohta tasausviivalla, jossa havaittiin pienehköä rakomuodostumaa, josta vesi pääsee kansirakenteeseen ja syiden suunnassa imeytymään kansilankkuihin (kuva 30). Tämä veden määrä on hyvin pieni, sillä tasausviiva
on ajoradan korkein kohta. Mutta huomioitavaa on, että vesi imeytyy puun syiden suunnassa yli 10 kertaa nopeammin kuin syitä vastaan. Talvella ja keväällä sulamisvedet ovat
merkittävin kosteuslähde. Sadeveden vaikutus tasausviivalla on pieni sulamisvesiin nähden. Kosteusrasitus ajoradalla on kevyen liikenteen väylää suurempi, koska sillan kantta
ei aurata, vaan liikenne painaa lumen tiukkaan ajoradan lankutusta vasten. Kun lumet
alkavat sulaa, liikenne aiheuttaa pientä ja paikallista vedenpainetta kansilankutukseen,
mikä rasittaa ajoradan kansirakennetta. Tämä näkyi myös kosteusmittauksissa.
KUVA 30. Ajoradan keskikohdan rakomuodostumaa (Tommi Ruotsila 2016)
Ajoradan suisteparrurakenne on teoriassa riskipaikka veden kerääntymisen suhteen,
mutta silmämääräinen havainnointi kohteessa kuitenkin osoitti kuivatuksen toimivan niiden osalta moitteettomasti (kuva 31). Kosteusmittaukset tukivat tätä tietoa eikä merkittäviä kosteuspitoisuuden nousuja havaittu. Teoriassa veden on mahdollista imeytyä kansilankutuksen päistä syysuuntaan kannen vesien poistuessa kannelta. Tämä kosteusrasitus
voidaan olettaa minimaaliseksi osittain sen lyhyen keston perusteella.
KUVA 31. Ajoradan kaiteen suisteparrurakenteet (Tommi Ruotsila 2016)
Seurantamittaussuunnitelma
Siltapaikalla tehtyjen kosteusmittausten ja silmämääräisen havainnoinnin perusteella kartoitettujen riskipaikkojen pohjalta luotiin seurantamittaussuunnitelma. Suunnitelmassa
esitettiin ehdotelma mittaustavoista, -paikoista ja ajankohdista. Nykymuotoisen ilmastonmuutoksen lisättyä ääriolosuhteita, tarkkoja ajankohtia mittauksille on vaikea antaa. Tästä
syystä keskityttiin ajankohdissa vuodenaikatasolle. Siltapaikalla tehdyt kosteusmittaukset
sijoittuivat vain talvelle, mutta olosuhteita oli varsin kattavasti. Tänä aikana sillan kansilankutukseen kohdistui merkittäviä lämpötilaeroja, joista johtuen todennettiin saderasitusta, vetenä ja lumena, sulamisvesirasitusta sekä lumen/veden sulamis-jäätymis-sulamissyklejä, jotka mahdollistivat jäälinssien muodostumisen sillan kannen päälle.
Seurantamittaussuunnitelman mittaukset perustuvat kosteuksien ja lämpötilojen jatkuvaan mittaukseen ja datan tallennukseen sekä kertamittauksiin riskipaikoista koko syrjälankkukannen elinkaaren ajan. Näiden mittausten tueksi on myös suositeltu laserkeilausta
lämpö- ja kosteusliikkeiden ja ajoradan kulumisprofiilin kartoittamiseksi. Sillan kannen
lähtötilanteesta on olemassa laserkeilattua dataa Tampereen ammattikorkeakoulun toimesta, johon keilaustuloksia tulee verrata. Kulumisprofiilia muokkaava ajoneuvojakauma on myös suositeltavaa havainnoida esimerkiksi liikennemonitoroinnin avulla.
Suunnitelman teemoina on myös silmämääräistä havainnointia ja olosuhdekirjanpitoa.
Säärasituksen vaikutus leikkausliitoksen kestävyyteen
Tässä opinnäytetyössä käsiteltiin säärasituksen vaikutusta eri tavoin käsiteltyjen liitinvaihtoehtojen korroosioon liitosten kestävyyksien kautta. Liittimet oli valittu koejärjestelyn teknisen toteutettavuuden vuoksi todellista kohdetta pienemmiksi. Lähtökohtaisesti
tämä ei vaikuttanut tuloksiin, sillä saatuja kestävyyksiä verrattiin laskennallisiin kestävyyksiin. Suurin haaste oli peilata saatuja tuloksia todellisen kohteen käyttäytymiseen,
sillä sillan kannen liittimissä pääsee mahdollisesti tapahtumaan myös jännityskorroosiota,
jonka vaikutusta ei tässä työssä simuloitu. Myös mahdollinen talvikaudella esiintyvä suolarasitus olisi voinut vaikuttaa korroosion määrään. Honkakuusenkatua ei suolata, mutta
sinne johtava Vuoreksen puistokatu suolataan ja näin ollen pieni suolarasitus sillalla on
mahdollinen. Sen vaikutus olisi kuitenkin ollut todennäköisesti marginaalinen, sillä korroosionopeus on lähes nolla lämpötilan lähestyessä nollaa Celsiusastetta. Lisäksi käytetty
säärasitus ei ollut standardin mukainen, joten sen vastaavuus todellisiin olosuhteisiin
ajanjakson pituuden näkökulmasta on tutkittava erikseen.
Verrattuna ilman osavarmuuslukuja tehtyihin laskennallisiin tarkasteluihin kuumasinkityillä nauloilla toteutettujen liitosten kestävyydet osoittautuivat enemmän kuin riittäviksi.
Säärasitettujen leikkausliitosten kestävyyden ominaisarvo oli lähes 90 % parempi ja KL
1 mukaisissa olosuhteissa varastoitujen leikkausliitosten kestävyyden ominaisarvo 160 %
parempi kuin laskennalliset kestävyydet. RST-nauloihin säärasituksella ei todettu vaikutusta, mutta johtuen RST naulan sileämmästä pinnasta kestävyydet olivat maltillisempia.
Lisäksi materiaalien hankintakustannusten perusteella RST-naulojen hinta oli nelinkertainen kuumasinkittyihin verrattuna. Koejärjestelyn vastaavuus todelliseen rasitukseen ei
ole selvillä, mutta tuloksia voidaan pitää suuntaa antavina. Kuumasinkityt naulat ovatkin
ohjeiden perusteella minimivaatimus kyllästetyn puutavaran liitoksissa. Käytäntönä on
kuitenkin suuria voimia välittävien ja säälle voimakkaasti alttiiden liitosten toteuttaminen
RST-kiinnikkeillä. Näissä jännityskorroosio ja hapen voimakkaampi läsnäolo lisäävät
korroosiota heikentäen kiinnikkeiden kestävyyttä. Tämän arvion perusteena oli 48 koekappaletta, jotka koestettiin murtoon asti. Koekappaleiden käyttäytymisellä kuormituksessa ei ilmennyt keskinäistä eroavaisuutta sarjojen sisällä, joten testisarjojen laajuus voitiin todeta riittäväksi.
Kyllästetty puu ja kosteus
Kosteuden vaikutusta kyllästettyyn puuhun tutkittiin yli sadalla koekappaleella laboratorio-olosuhteissa sekä in-situ -mittauksilla siltapaikalla. Vesiupotettujen koekappaleiden
puristuskestävyyksistä syitä vastaan määritetyt ominaisarvot alittivat laskennallisten, ilman osavarmuuslukuja tehtyjen, tarkastelujen arvot. Mitattujen kosteuksien arvot olivat
kuitenkin sellaista suuruusluokkaa, johon todellisessa kohteessa ei päästy ja todennäköisesti normaaleissa olosuhteissa ei päästäkään. KL1 mukaisten kuivien koekappaleiden
perusteella määritetyt ominaisarvot olivat yli puolitoista kertaa laskennallisia suurempia.
Puristuskokeiden perusteella voidaan todeta, että puu on varsin hauras materiaali kuivissa
olosuhteissa. Murto tapahtui lähes heti kimmoisen alueen tai lyhyen myötöalueen jälkeen.
Vesiupotettujen koekappaleiden käyttäytyminen kuormituksessa oli todella sitkeää, jopa
plastista. Voitiin todeta, että märällä puulla on erinomainen kimmoinen ja plastinen muodonmuutoskyky, joskin huomattavasti heikentynyt puristuskestävyys. Tämä johtunee
puun soluihin imeytyneestä vedestä, joka heikentää puun soluja koossapitäviä luontaisia
liima-aineita. Pintakovuuteen kosteuspitoisuuden todettiin vaikuttavan merkittävästi.
Toisaalta upotuskoekappaleiden kosteuspitoisuudet olivat huomattavasti suurempia kuin
sillan kansilankutuksesta mitatut arvot korkeimmillaan.
Kosteuden mittausmenetelmän luotettavuutta arvioitiin punnitus-kuivausmenetelmällä
kolmen eri olosuhteen ja yhteensä 30 koekappaleen avulla. Kuivien sisätilojen ja ulkokuivien koekappaleiden kosteuspitoisuuksissa oli lähes lineaarinen korrelaatio mittaustapojen välillä. Erot johtuivat sähkönjohtavuuteen vaikuttavista kyllästysaineen tehoaineista, joista tuloksien kannalta määräävimmät olivat kuparin yhdisteet. Mutta säälle altistettujen koekappaleiden kosteuspitoisuudet olivat piikkimittarilla huomattavasti korkeammat eikä lineaarista yhteyttä tulosten välille löytynyt. Piikkimittarin tulkittiin kertovan
enemmän pinnan kosteudesta kuin koko kappaleen kosteuspitoisuudesta tapauksissa,
joissa pintakosteusrasitus on huomattavasti isompi kuin ilman suhteellinen kosteus. Tämän tulkinnan vaikutus laboratoriokokeiden kosteuspitoisuuksien luotettavuuteen arvioitiin vähäiseksi, koska kosteuspitoisuudet heittelivät vain säälle alttiissa koekappaleissa,
joissa yksi pinta oli kosteusrasitettu. Upotuskokeessa paineellinen kosteusrasitus vaikutti
neljästä suunnasta joten kosteuden tulkittiin imeytyneen koekappaleisiin kauttaaltaan
eikä vain tietystä pinnasta.
In-situ –mittauksiin tämä tulkinta kuitenkin vaikutti merkittävästi, koska sillan kansilankutuksesta on säälle altistettuja koekappaleita vastaavasti yksi pinta. Tästä johtuen todellisten kosteuspitoisuuksien voitiin todeta olevan mitattuja arvoja huomattavasti pienempiä, mikä sillan pitkäaikaiskestävyyden kannalta on erittäin positiivinen tulos, koska kosteuspitoisuuden lisääntyessä lujuusominaisuudet heikkenevät. Pinnasta kertovat kosteuspitoisuudet lienevät kriittisempiä kulutuskestävyyden näkökulmasta. Testisarjojen kosteuspitoisuuksien kapean otannan vuoksi pintakovuudesta puun ominaisuutena ei pystytty muita yleistyksiä tekemään kuin kosteuspitoisuuden nousun lujuutta heikentävä vaikutus, joka oli kokeessa noin 23 %.
Kokeiden ja mittausten luotettavuuden näkökulmasta mekaanisten kiinnikkeiden korroosion tutkimisessa olisi pitänyt käyttää kaappia, jossa olisi mahdollisuus standardin mukaiseen säärasitukseen. Tällöin säärasituksen vastaavuutta todellisiin olosuhteisiin olisi
ollut helpompi verrata ja yleistyksiä oli pystynyt luotettavammin tekemään. Lisäksi kaapin koko rajoitti koekappaleiden kokoa siinä suhteessa, ettei todellisen kohteen mukaisia
liitoksia pystynyt mallintamaan tarkasti.
Upotuskokeessa saatujen yllättävän korkeiden kosteuspitoisuuksien vuoksi upotuskokeen
oli voinut toistaa upotusajoilla 2 vrk, 4 vrk, 7, vrk, 10 vrk, 14 vrk, 18 vrk. Kosteuspitoisuuksien ja kestävyyksien välille olisi saatu mahdollisesti yhteys ja otanta olisi muodostunut huomattavasti kattavammaksi. Pintakovuuskoe olisi tehty standardin mukaisella
Brinell-kovuuskokeella tai otettu painekyllästämättömiä vertailukoekappaleita luotettavamman materiaaliopillisen arvion aikaansaamiseksi.
Lisäksi piikkimittarin luotettavuuden arvioinnista olisi tehty oma jatkotutkimus, jossa
systemaattisemmin rasitettaisiin suuri määrä koekappaleita eri olosuhteille eri ajanjaksojen ajan ja verrattaisiin kyllästämättömiin koekappaleisiin mahdollisen yhteyden löytymiseksi, joka helpottaisi sillan kannen kosteuspitoisuuden todentamista. Sillan kannen
mittaukset olisi tehty mittauspisteittäin isompien sarjojen keskiarvosta. Suuremman otannan myötä virheiden mahdollisuus pienenisi merkittävästi.
Koska sillan kannen kohteesta mitatut kosteuspitoisuudet osoittautuivat huomattavasti
mitattuja pienemmiksi vesivuodoista huolimatta, sillan syrjälankkukannen voidaan olettaa täyttävän sille asetetut vaatimukset elinkaarensa ajan kestävyyden näkökulmasta.
Merkittävin riski kannen kestävyydelle on nastarenkaiden kulutusvaikutus ajoradalla vähälumisena talvena. Tällöin kannen kosteuspitoisuus on korkeampi ja pintakovuus pienempi. Myös renkaiden mukana kulkeutuva sepeli kuluttaa kantta, mutta sen vaikutus on
huomattavasti maltillisempi. Haasteet ovat ennen kaikkea kansirakenteen vedenpitävyydessä.
Ajoradan reunan vesivuotoa on mahdoton vähentää merkittävästi ilman rakenteellisia
muutoksia, kuten päällystystä sisältäen vesieristämisen tai sillan kattamista, jolloin kansilankutusta ei rasita sade- ja sulamisvedet nykyisessä mittakaavassa. On myös mahdollista verhoilla pääkannattimien alapinnan taso ja järjestää pois näkyvistä jäävä vedenpoisto vuotokohdan alle. Ratkaisun toimivuus pitkällä tähtäimellä olisi kuitenkin kyseenalainen. Kannen kaltevuuksia on mahdoton muuttaa, sillä katusuunnittelija on antanut
kaltevuudet ja korot sillan suunnittelijalle lähtötiedoiksi katusuunnitelmassa. Tulevaisuudessa osin sisäänpäin kaatavien puusiltojen kansirakenteet on syytä vesieristää vastaavien
vuotokohtien välttämiseksi.
Kulutuskerroksen materiaalina puu on kestävä ja edullinen ratkaisu sekä esteettisesti hyvä
valinta. Lisäksi syrjälankkukannen pinta on luonnostaan epätasainen, jolloin se ei ole niin
liukas kuin asfaltti. Sileänä ja yhtenäisenä kulutuskerroksena asfaltti on kriittisempi vedenpoiston suhteen verrattuna syrjälankkukanteen, joka kykenee imemään vapaata vettä
jonkin verran. Asfaltin kunnossapito on huomattavasti helpompaa, kun voidaan aurata
lumet kulutuskerroksen pintaa myöten. Toisaalta tämä altistaa pinnan nastarenkaiden kulutusvaikutukselle. Puisen kannen auraaminen samalla tavalla ei ole mahdollista ja se onkin näin ollen lumisena talvena suojassa nastojen kulutukselta. Tämä on merkittävä etu,
sillä puun kulutuskestävyys ei ole yhtä hyvä kuin asfaltin. 25 vuoden suunniteltu käyttöikä kansilankuille on varsin pitkä. Lankkukansi on myös mahdollista vaihtaa osittain,
jolloin rakenteeseen ei jää korjausjälkiä kuten asfalttiin.
Jokinen, L. Työpäällikkö. 2016. Tervassillan kunnossapito. Sähköpostiviesti. [email protected] Tulostettu 10.3.2016.
Kekki, T. 2013. Puun käyttö siltarakenteissa. Tekninen selvitys. Joensuu: Karelia-ammattikorkeakoulu
Liikennevirasto. 2013. Eurokoodin soveltamisohje: Puurakenteiden suunnittelu NCCI5.
Luettu 11.1.2016
http://www2.liikennevirasto.fi/julkaisut/pdf3/lo_2013-25_ncci5_web.pdf
Nordic Wood Protection Council. Nordic wood protection classes. NTR Document no.
1 part 4:2015. Luettu: 7.12.2015.
http://www.ntr-nwpc.com/1.0.1.0/36/download_2324.php.
Puuinfo. Puu materiaalina. Kosteusteknisiä ominaisuuksia. Luettu 14.1.2016
http://www.puuinfo.fi/puutieto/puu-materiaalina/kosteusteknisi%C3%A4-ominaisuuksia
Puuinfo. Puusillat. Luettu 13.1.2016.
http://www.puuinfo.fi/puusillat.
Puuproffa. Puun rakenne. Lujuus. Luettu 13.1.2016
http://www.puuproffa.fi/PuuProffa_2012/fi/puun-rakenne/lujuus
Rakentajain kalenteri 2011. Helsinki: Rakennustieto Oy.
Siikanen, U. 2009. Rakennusaineoppi. Helsinki: Rakennustieto Oy
Suomen Rakennusinsinöörien Liitto, RIL K188-2000 Siltapäivät 2000.
Suomen Rakennusinsinöörien Liitto, 2004. Siltojemme Historia. Keuruu: Otavan kirjapaino Oy
Suomen standardisoimisliitto SFS ry, 2014. SFS EN-1995-1-1:2014. Eurokoodi 5: puurakenteiden suunnittelu. Osa 1-1: yleiset säännöt ja rakennuksia koskevat säännöt. Helsinki: Suomen standardisoimisliitto ry
Suomen standardisoimisliitto SFS ry, 2004. SFS EN-1995-2:2004. Eurokoodi 5: puurakenteiden suunnittelu. Osa 2: sillat. Helsinki: Suomen standardisoimisliitto ry
Suomen standardisoimisliitto SFS ry, 2014. SFS-EN ISO 6506-1:2014 Metallien Brinellin kovuuskoe. Osa 1:menetelmä. Helsinki: Suomen standardisoimisliitto SFS ry.
Versowood. Tyyppihyväksyntä avaa puusiltojen markkinoita. Luettu 31.3.2016
http://www.versowood.fi/ajankohtaista/tyyppihyvaksynta-avaa-puusiltojen-markkinoita/
Vuores. Tutkimus- ja kehityshankkeet. 2014. Luettu 2.3.2016.
http://www.tampere.fi/vuores/alueensuunnittelu/hankkeet.html
Vuorio, V. 2016. Kysyttävää Tervassillasta. Sähköpostiviesti. [email protected] Tulostettu 23.2.2016
Woodarchitecture. Vihantasalmen puusilta. Luettu 12.2.2016.
http://www.woodarchitecture.fi/fi/projects/vihantasalmen-puusilta
Liite 1. Punnitus-kuivauskokeen pöytäkirja
Liite 2. Laboratoriotulosten yhteenveto
Liite 3. Testiraportit KS0, KS1, RST0 ja RST1
Liite 4. Testisarjojen KS0, KS1, RST0 ja RST1 kosteuspitoisuudet ja kestävyydet
Kosteus [paino%] Kestävyys [N]
KS0-1
KS0-2
KS0-3
KS0-4
KS0-5
KS0-6
13871,1
KS0-7
13470,5
KS0-8
14404,3
KS0-9
KS0-10
KS0-11
13398,3
KS0-12
14164,7
Kestävyyden ominaisarvo
10731,2
10833,1
KS1-6
KS1-7
12707,6
KS1-9
KS1-10
10263,1
KS1-11
11307,4
KS1-12
RST0-1
RST0-2
RST0-3
RST0-4
RST0-5
RST0-6
RST0-7
RST0-8
RST0-9
RST0-10
RST0-11
RST0-12
Kestävyyden ominisarvo
RST1-1
RST1-2
RST1-3
RST1-4
RST1-5
RST1-6
RST1-7
RST1-8
RST1-9
10418,2
RST1-10
10520,6
RST1-11
RST1-12
9627,6
Liite 5. Testiraportit U0 ja U1, puristuskoe
Liite 6. Testisarjojen U0 ja U1 kosteuspitoisuudet ja puristuskestävyydet
Kosteus [paino%] Kestävyys [N] Kestävyys [N/mm²]
U0-12
U0-13
U0-15
U0-16
U0-17
U0-18
U0-19
U0-20
31716,08
Liite 7. Testiraportit U0D ja U1D, puristuskoe
Liite 8. Testisarjojen U0D ja U1D kosteuspitoisuudet ja puristuskestävyydet
U0D-1
U0D-2
U0D-3
U0D-4
U0D-5
U0D-6
U0D-7
U0D-8
U0D-9
U0D-10
U1D-2
U1D-3
U1D-4
U1D-5
U1D-6
U1D-7
U1D-8
U1D-9
U1D-10
Liite 9. Testiraportit U0D ja U1D, pintakovuuskoe
Liite 10. Testisarjojen U0D ja U1D kosteuspitoisuudet ja pintakovuudet
Kosteus [paino%] Pintakovuus [N] Pintakovuus [N/mm²]
4222,26
4227,08
5027,68
5763,81
4187,19
4282,94
4554,58
3848,68
4243,27
4357,0375
3401,38
3792,31
3356,555
Liite 11. In-situ kertamittausten mittauspistekartta
Liite 12. In-situ kertamittausten mittauspöytäkirjat
Mittauspiste Pintalämpötila [°C]* Kosteus [paino%]**
Säätila ***
ulkoilma. +1°C, RH 97%,
pilvistä, tuuli 4,3m/s
Huomautukset 10mm jääkerros kannella
*mitattu AGEMA TPT40 -pintalämpömittarilla
**mitattu GANN RTU 600 -piikkimittarilla
*** AccuWeather-sääpalvelun mukaan
ulkoilma. +10°C, RH 97%,
pilvistä, tuuli 7,8m/s
Huomautukset kansi sula,kannella vapaata vettä
ulkoilma. -7°C, RH 90%,
pilvistä, tuuli 3,3m/s
Huomautukset alle 5mm jääkerros kannella
Mittauspiste Pintalämpötila [°C]*
Kosteus [paino%]**
ulkoilma. -1°C, RH 99%,
pilvistä, sumua, tuuli 2,6m/s
Huomautukset ajoradalla n. 10mm jääkerros, muuten n. 150mm lunta
ulkoilma. 2°C, RH 100%,
pilvistä, sumua, tuuli 4,9m/s
Huomautukset kannella vapaata vettä, kevarilla vielä jäätä
Liite 13. Seurantamittaussuunnitelma
Tervassillan syrjälankkukansi
Tervassilta, Vuores Tampere
Liimapuinen ulokepalkkisilta
JM. (1,50+) 19,410+19,410 (+1,50)
HL. 10,5m
Tämä mittaussuunnitelma on osa Tervassillan syrjälankkukantta käsittelevää opinnäytetyötä ja tarkoituksena on luoda
edellytykset säännölliselle syrjälankkukanteen kohdistuvalle
mittaustoiminnalle. Mittauksen kohteena ovat syrjälankkukannen lämpötilat ja kosteuspitoisuudet sekä niihin liittyvät
liiketilat ja muodonmuutokset, sekä kannen ajoradan kulumisprofiili. Pääpaino on kosteuspitoisuuksien seurannalla. Perusajatus on kartoittaa näitä muuttujia isommalla mittakaavalla jo aiemmin todettujen riskipaikkojen perusteella.
MITTAUSSUUNNITELMASELOSTUS
Käytettävä mittauskalusto
Mittauskalustoon sisällytetään vähintään kaksi (2) syrjälankkukannen sisään alapuolelta
asennettavaa jatkuvatoimista kosteus- ja lämpötila-anturia. Lisäksi kertamittauksia suoritetaan piikkimittarilla. Tarvittaessa piikkimittarin tukena käytetään luotettavaa pintalämpömittaria, mikäli piikkimittarin lämpötilakorjaus on käsikäyttöinen.
Kosteus- ja lämpöliikkeitä mittaamaan käytetään laserkeilausta (tai vaihtoehtoisesti takymetria), jolla saadaan kannen pinnasta ja sen liikkeistä tarkka malli (myös kulutusprofiili). Laserkeilauksella saadaan seurattua myös kulutusprofiilia (alkutilanne on kartoitettu Tampereen ammattikorkeakoulun laboratorion toimesta). Tämän lisäksi kuluttavaa
ajoneuvojakaumaa tarkkaillaan jatkuvatoimisella monitorointi-laitteistolla.
Lisäksi olosuhteita tarkkaillaan joko kosteus- ja lämpötilamittarilla sekä anemometrilla
(suositellaan) tai sääpalvelusta vähintään kertamittausten aikana. Jatkuvatoimista mittausta suositellaan.
Kaikkien mittauslaitteiden kalibrointi tulee olla voimassa. Kalibrointitodistukset esitettävä raporttien yhteydessä.
Mittausajankohdat
Mittaukset suoritetaan jatkuvatoimisena, kertamittaukset suositellaan tehtäväksi ääriolosuhteissa. Tähän loppukevät ja alkusyksy ovat tyypillisiä ajankohtia, jolloin lämpötilan ja
kosteuden muutokset ovat suuria. Syyskuu – marraskuu sekä maaliskuu – huhtikuu kertamittaukset kerran viikossa. Muina aikoina joka toinen viikko sekä lisäksi tarpeen mukaan.
Mittaustyön suorittaminen
Mittaustyö on pystyttävä suorittamaan turvallisesti. Mittaushenkilöstön on käytettävä vähintään huomioliiviä tai muuta huomiovaatetusta mittausten aikana. Sillan liikennettä ei
saa tarpeettomasti pysäyttää eikä mittauksista saa koitua haittaa liikenteelle tai sillalle.
Rikkovia tutkimusmenetelmiä ei tule käyttää. Jokaisesta mittauskerrasta pidetään pöytäkirjaa ja havainnoista kootaan muistio.
Kosteus- ja lämpötila-anturit asennetaan kannen alapuolelta 75mm syvyyteen. Piikkimittarilla otetaan mittauspisteittäin 5 kosteuspitoisuuslukemaa, tulos näiden keskiarvona.
Keskihajonta ilmoitettava tuloksissa.
Kosteustekniset riskipaikat
Kartoittavassa tutkimuksessa todettuja riskipaikkoja ovat ajoradan reuna-alue kevyen liikenteen väylän reunalla sekä ajoradan keskilinja. Sillan pituussuuntaan näiden kahden
tason seuraaminen on välttämätöntä. Vertailumittauksia tulee suorittaa muista kannen
osista. Ajoradan reuna-alueella todettu vesivuotoa, jota tulee seurata silmämääräisesti havainnoimalla.
Tämän suunnitelman loppuun on liitteeksi lisätty kartoituksen pohjana toiminut mittauspistekartta. Mittauspisteet ajoradan reuna-alueella ja tasausviivalla toteutettava 2 m välein. Muualla vähintään mittauspistekartan osoittamista pisteistä. Toteutuneet mittauspisteet dokumentoitava erilliselle piirustukselle.
Liite 14. Sillan piirustukset